qundao/data-zh-poetry huggingface dataset:
书壁
作者：薛唐
朝代：宋

自甘藜藿不求鱼，大笑冯生出想车。才子座中悲邺下，高篇社里厌黄初。不臣未遂忠臣志，生子犹能读父书。酒后放言挥秃管，元龙豪气本难除。
書壁
作者：薛唐
朝代：宋

自甘藜藿不求魚，大笑馮生出想車。
才子座中悲鄴下，高篇社裏厭黄初。
不臣未遂忠臣志，生子猶能讀父書。
酒後放言揮禿管，元龍豪氣本難除。
田舍作
作者：薛唐
朝代：宋
体裁：五言律诗

世业存五亩，家风守二南。适情无过睡，幽事不妨贪。母老厨增肉，朋来树选柑。每惭躬稼穑，未及野农谙。
田舍作
作者：薛唐
朝代：宋

世業存五畝，家風守二南。
適情無過睡，幽事不妨貪。
母老厨增肉，朋來樹選柑。
每慚躬稼穡，未及野農諳。
秋眠
作者：薛唐
朝代：宋

凉色正堪弄，新砧绝可怜。况兼梧叶响，槭槭到床边。群雁叫远渚，孤云停莫天。郊居迎送寡，秋日足高眠。
秋眠
作者：薛唐
朝代：宋

凉色正堪弄，新碪絕可憐。
况兼梧葉響，槭槭到床邊。
群雁叫遠渚，孤雲停莫天。
郊居迎送寡，秋日足高眠。
秋眠
作者：薛唐
朝代：宋

凉色正堪弄，新碪绝可怜。
况兼梧叶响，槭槭到床边。
群雁叫远渚，孤云停莫天。
郊居迎送寡，秋日足高眠。
宿草堂寺
作者：薛嗣昌
朝代：宋

馳車晚叩古禪林，喬木參天一徑深。
門外亂山連翠色，竹間流水潄清音。
幽懷暫喜來栖處，高士遺蹤悉訪尋。
誰會宗風當日意，庭前蒼檜尚青陰。
宿草堂寺
作者：薛嗣昌
朝代：宋

驰车晚叩古禅林，乔木参天一径深。门外乱山连翠色，竹间流水漱清音。幽怀暂喜来栖处，高士遗踪悉访寻。谁会宗风当日意，庭前苍桧尚青阴。
宿草堂寺
作者：薛嗣昌
朝代：宋

驰车晚叩古禅林，乔木参天一径深。
门外乱山连翠色，竹间流水潄清音。
幽怀暂喜来栖处，高士遗踪悉访寻。
谁会宗风当日意，庭前苍桧尚青阴。
栖岩寺
作者：薛嗣昌
朝代：宋

出郭自然尘事少，携家况作栖岩行。千寻尽处暮云碧，万籁息时霜月明。林外扶疏竹影碎，岭头依约松风声。他年若此卜幽隐，兴来更遂登临情。
栖岩寺
作者：薛嗣昌
朝代：宋

出郭自然尘事少，携家况作栖岩行。
千寻尽处暮云碧，万籁息时霜月明。
林外扶疏竹影碎，岭头依约松风声。
他年若此卜幽隠，兴来更遂登临情。
棲巖寺
作者：薛嗣昌
朝代：宋

出郭自然塵事少，携家况作棲巖行。
千尋盡處暮雲碧，萬籟息時霜月明。
林外扶疏竹影碎，嶺頭依約松風聲。
他年若此卜幽隠，興來更遂登臨情。
三姝媚
作者：薛夢桂
朝代：宋

薔薇花謝去。更無情、連夜送春風雨。燕子呢喃，似念人憔悴，往來朱戶。漲綠煙深，早零落、點池萍絮。暗憶年華，羅帳分釵，又驚春暮。芳草悽迷徵路。待去也，還將畫輪留住。縱使重來，怕粉容銷膩，卻羞郎覷。細數盟言猶在，悵青樓何處。綰盡垂楊，爭似相思寸縷。
浣溪紗·浣溪沙
作者：薛夢桂
朝代：宋

柳映疏簾花映林。春光一半幾銷魂。新詩未了枕先溫。燕子說將千萬恨，海棠開到二三分。小窗銀燭又黃昏。
醉落魄·一斛珠
作者：薛夢桂
朝代：宋

單衣乍著。滯寒更傍東風作。珠簾壓定銀鉤索。雨弄新晴，輕旋玉塵落。花唇巧借妝紅約。嬌羞才放三分萼。樽前不用多評泊。春淺春深，都向杏梢覺。
句
作者：薛奎
朝代：宋

囊书空自负，早晚达明君。千林如有喜，一气自无私。
句·其一
作者：薛奎
朝代：宋

囊书空自负，早晚达明君。
句·其一
作者：薛奎
朝代：宋

囊書空自負，早晚達明君。
句·其二
作者：薛奎
朝代：宋

千林如有喜，一气自无私。
句·其二
作者：薛奎
朝代：宋

千林如有喜，一氣自無私。
寄金繩院正因大師
作者：薛奎
朝代：宋

僧中憶藝本超羣，釋氏蒙求見討論。
儒行合爲文暢侶，詩名雅作貫休孫。
心燈久已傳宗意，命服仍嘗錫帝恩。
宴坐栴檀消篆字，眼前闤闠任囂喧。
寄金绳院正因大师
作者：薛奎
朝代：宋

僧中忆艺本超羣，释氏蒙求见讨论。
儒行合为文畅侣，诗名雅作贯休孙。
心灯久已传宗意，命服仍尝锡帝恩。
宴坐栴檀消篆字，眼前阛阓任嚣喧。
寄金绳院正因大师
作者：薛奎
朝代：宋

僧中忆艺本超群，释氏蒙求见讨论。儒行合为文畅侣，诗名雅作贯休孙。心灯久已传宗意，命服仍尝锡帝恩。宴坐栴檀消篆字，眼前阛阓任嚣喧。
忆越州·其一
作者：薛奎
朝代：宋

照湖方干吟格高，搜清研奇含烂毫。天中无云水中月，虚明晶曜忘回舠。
忆越州·其一
作者：薛奎
朝代：宋

照湖方干吟格高，搜清研奇含烂毫。
天中无云水中月，虚明晶曜忘迴舠。
忆越州·其二
作者：薛奎
朝代：宋
体裁：七言绝句

千岩万壑争清奇，天地灵秀应无遗。吟舟恐在碧霄上，湖心澄波涵月时。
憶越州·其一
作者：薛奎
朝代：宋

照湖方干吟格高，搜清研奇含爛毫。
天中無雲水中月，虛明晶曜忘迴舠。
憶越州·其二
作者：薛奎
朝代：宋

千巖萬壑爭清奇，天地靈秀應無遺。
吟舟恐在碧霄上，湖心澄波涵月時。
凝真宫
作者：薛如初
朝代：宋
体裁：七言律诗

仙翁曾是便升真，灵迹千年事转新。碧洞峰前开紫府，清溪门外隔红尘。祥云瑞霭笼金殿，羽盖霓旌拥玉晨。今日胜游诚有遇，麻姑留我醉经春。
凝真宮
作者：薛如初
朝代：宋

仙翁曾是便升真，靈跡千年事轉新。
碧洞峰前開紫府，清溪門外隔紅塵。
祥雲瑞靄籠金殿，羽蓋霓旌擁玉晨。
今日勝遊誠有遇，麻姑留我醉經春。
石云
作者：薛如初
朝代：宋
体裁：七言绝句

洞府标灵万古传，石云呈瑞始何年。人间欲待为霖雨，但看从龙起碧天。
石雲
作者：薛如初
朝代：宋

洞府標靈萬古傳，石雲呈瑞始何年。
人間欲待爲霖雨，但看從龍起碧天。
洩潭瀑布
作者：薛寘
朝代：宋
体裁：七言绝句

秋高水壮雪飞涛，岩木招风怒窍号。不是玉虹低涧饮，白龙拖雨下山腰。
洩潭瀑布
作者：薛寘
朝代：宋

秋高水壯雪飛濤，巖木招風怒竅號。
不是玉虹低澗飲，白龍拖雨下山腰。
万象亭
作者：薛嵎
朝代：宋
体裁：七言律诗

年年此地驻吟鞍，十万人家指掌宽。天上星辰依旧远，山中松桂不知寒。月生沧海一轮静，云泊阑干片影残。见说亭基从古在，拟将图志试寻看。
下第
作者：薛嵎
朝代：宋
体裁：七言律诗

寸晷场中较尺寻，荣亲无路泪盈襟。一贫谁过箪瓢巷，百口难宽儿女心。昨梦重圆知误喜，平生失计为工吟。近来文体尤趋薄，古道何由可语今。
下第
作者：薛嵎
朝代：宋

寸晷場中較尺尋，榮親無路淚盈襟。
一貧誰過簞瓢巷，百口難寬兒女心。
昨夢重圓知誤喜，平生失計爲工吟。
近來文體尤趨薄，古道何由可語今。
下第归故园
作者：薛嵎
朝代：宋

扁舟摇荡水心村，几度烟波入梦魂。
猨鹤认名听号令，渔樵执礼叙寒温。
浮生多事景逾促，自古求人道不尊。
莫为穷途妨旷达，定应束帛贲丘园。
下第归故园
作者：薛嵎
朝代：宋

扁舟摇荡水心村，几度烟波入梦魂。猿鹤认名听号令，渔樵执礼叙寒温。浮生多事景逾促，自古求人道不尊。莫为穷途妨旷达，定应束帛贲丘园。
下第歸故園
作者：薛嵎
朝代：宋

扁舟摇蕩水心村，幾度煙波入夢魂。
猨鶴認名聽號令，漁樵執禮敘寒溫。
浮生多事景逾促，自古求人道不尊。
莫爲窮途妨曠達，定應束帛賁丘園。
中秋家人翫月
作者：薛嵎
朝代：宋
体裁：五言律诗

年年照离别，今夕喜团栾。不是人心异，全胜昨夜看。八荒同皎洁，列宿让清寒。自有银河路，乘槎到不难。
中秋家人翫月
作者：薛嵎
朝代：宋

年年照離別，今夕喜團欒。
不是人心異，全勝昨夜看。
八荒同皎潔，列宿讓清寒。
自有銀河路，乘槎到不難。
为张上翁赋松交
作者：薛嵎
朝代：宋

之人梅竹操，抱此岁寒心。古道久不作，高风独在今。无言欣意会，肥遁爱山深。我亦萧闲者，从君涧壑吟。
为张上翁赋松交
作者：薛嵎
朝代：宋

之人梅竹操，抱此岁寒心。
古道久不作，高风独在今。
无言欣意会，肥遯爱山深。
我亦萧闲者，从君涧壑吟。
为归云师赋野航
作者：薛嵎
朝代：宋

遇坎与乘流，谁能舍迹求。即空皆是境，大渡本无舟。风浪随机息，乾坤任泡浮。可怜迷岸者，漂荡几时休。
为归云师赋野航
作者：薛嵎
朝代：宋

遇坎与乘流，谁能舍迹求。
即空皆是境，大渡本无舟。
风浪随机息，干坤任泡浮。
可怜迷岸者，漂荡几时休。
为槐径弟赋亦爱
作者：薛嵎
朝代：宋
体裁：五言律诗

无私天地情，物我岂殊形。此事关方寸，何人立户庭。一琴调舜曲，半壁写西铭。万虑境常适，谁能羡独醒。
为迪上人赋寒倚
作者：薛嵎
朝代：宋

山僧爱修竹，种此出嚣尘。
霜雪不知苦，岁时长自春。
定回闲坐石，风过动吟身。
傥欲求归止，清虚即道真。
为迪上人赋寒倚
作者：薛嵎
朝代：宋

山僧爱脩竹，种此出嚣尘。霜雪不知苦，岁时长自春。定回闲坐石，风过动吟身。傥欲求归止，清虚即道真。
为郑菊山赋斗室
作者：薛嵎
朝代：宋

居然真乐地，跬步亦徜徉。
大器何曾局，修程未易量。
中天应躔象，吾道即宫墙。
万斛泉源在，非徒志秕糠。
为郑菊山赋斗室
作者：薛嵎
朝代：宋

居然真乐地，跬步亦徜徉。大器何曾局，脩程未易量。中天应躔象，吾道即宫墙。万斛泉源在，非徒志秕糠。
佺上人游方
作者：薛嵎
朝代：宋
体裁：五言律诗

燕鸿来去尽，萧索此时心。杖锡投何寺，风霜别故林。夜床煨叶火，朝谷应樵音。往往长松下，看山坐独吟。
佺上人遊方
作者：薛嵎
朝代：宋

燕鴻來去盡，蕭索此時心。
杖錫投何寺，風霜別故林。
夜牀煨葉火，朝谷應樵音。
往往長松下，看山坐獨吟。
入京逢故人
作者：薛嵎
朝代：宋

長貧復羈旅，共爽十年歡。
在世誰無累，如君事獨難。
蹴居憐火後，多病卧春殘。
縱决歸山計，煙蘿不療寒。
入京逢故人
作者：薛嵎
朝代：宋

长贫复羁旅，共爽十年欢。在世谁无累，如君事独难。蹴居怜火后，多病卧春残。纵决归山计，烟萝不疗寒。
入京逢故人
作者：薛嵎
朝代：宋

长贫復羁旅，共爽十年欢。
在世谁无累，如君事独难。
蹴居怜火后，多病卧春残。
纵决归山计，烟萝不疗寒。
再別徐太古主簿
作者：薛嵎
朝代：宋

枌社過從久，新知盡不如。
素心非必仕，此別遂成疎。
清苦辭藜藿，寒暄慎起居。
川途脩復阻，相憶眇愁予。
再别徐太古主簿
作者：薛嵎
朝代：宋

枌社过从久，新知尽不如。
素心非必仕，此别遂成疎。
清苦辞藜藿，寒暄慎起居。
川途修復阻，相忆眇愁予。
再别徐太古主簿
作者：薛嵎
朝代：宋

枌社过从久，新知尽不如。素心非必仕，此别遂成疏。清苦辞藜藿，寒暄慎起居。川途脩复阻，相忆眇愁予。
冬兰
作者：薛嵎
朝代：宋
体裁：五言律诗

出林讵为晚，知我岁寒心。不入离骚怨，来亲冰雪吟。众芳归槁壤，独干长穷阴。为有幽人致，相看情倍深。
冬日杂言五首
作者：薛嵎
朝代：宋

茅檐日出胜重裘，饱饭看山倦即休。识得个中真气味，自然无梦到封侯。古藤荒草乱成堆，自课园丁日日来。只有梅花耐清苦，霜风枝上犯寒开。竹炉槁叶坐烧残，冷屋荒村夜更寒。冻得形模龟样缩，谁知方寸似天宽。鹤唳柴门月过墙，梅花如雪满林香。风光直许闲人占，不耐闲人夜亦忙。布被烘来暖似汤，蒙头高卧未昏黄。道人不是贪鼾睡，省事门中第一方。
冬日杂言五首·其一
作者：薛嵎
朝代：宋

茅檐日出胜重裘，饱饭看山倦即休。识得个中真气味，自然无梦到封侯。
冬日杂言五首·其一
作者：薛嵎
朝代：宋

茅檐日出胜重裘，饱饭看山倦即休。
识得箇中真气味，自然无梦到封侯。
冬日杂言五首·其三
作者：薛嵎
朝代：宋
体裁：七言绝句

竹炉槁叶坐烧残，冷屋荒村夜更寒。冻得形模龟样缩，谁知方寸似天宽。
冬日杂言五首·其二
作者：薛嵎
朝代：宋
体裁：七言绝句

古藤荒草乱成堆，自课园丁日日来。只有梅花耐清苦，霜风枝上犯寒开。
冬日杂言五首·其五
作者：薛嵎
朝代：宋
体裁：七言绝句

布被烘来暖似汤，蒙头高卧未昏黄。道人不是贪鼾睡，省事门中第一方。
冬日杂言五首·其四
作者：薛嵎
朝代：宋
体裁：七言绝句

鹤唳柴门月过墙，梅花如雪满林香。风光直许闲人占，不耐闲人夜亦忙。
冬日野步
作者：薛嵎
朝代：宋
体裁：七言绝句

树上有禽啼似春，声高声下亦何心。幽人拄杖移时立，句句诗中是苦吟。
冬日野步
作者：薛嵎
朝代：宋

樹上有禽啼似春，聲高聲下亦何心。
幽人拄杖移時立，句句詩中是苦吟。
冬日雜言五首·其一
作者：薛嵎
朝代：宋

茅簷日出勝重裘，飽飯看山倦即休。
識得箇中真氣味，自然無夢到封侯。
冬日雜言五首·其三
作者：薛嵎
朝代：宋

竹爐槁葉坐燒殘，冷屋荒村夜更寒。
凍得形模龜樣縮，誰知方寸似天寬。
冬日雜言五首·其二
作者：薛嵎
朝代：宋

古藤荒草亂成堆，自課園丁日日來。
只有梅花耐清苦，霜風枝上犯寒開。
冬日雜言五首·其五
作者：薛嵎
朝代：宋

布被烘來暖似湯，蒙頭高卧未昏黄。
道人不是貪鼾睡，省事門中第一方。
冬日雜言五首·其四
作者：薛嵎
朝代：宋

鶴唳柴門月過牆，梅花如雪滿林香。
風光直許閑人占，不耐閑人夜亦忙。
冬蘭
作者：薛嵎
朝代：宋

出林詎爲晚，知我歲寒心。
不入離騷怨，來親冰雪吟。
衆芳歸槁壤，獨幹長窮陰。
爲有幽人致，相看情倍深。
刘荆山归自惟扬新营渔屋退居
作者：薛嵎
朝代：宋
体裁：五言律诗

谩道归来晚，闲中日最长。渔翁尊齿序，客子效戎装。野水涵秋霁，风荷动夕阳。十年毕婚嫁，亦胜为人忙。
刘荆山渔屋
作者：薛嵎
朝代：宋
体裁：七言律诗

客星沉没钓台空，千载风流独此翁。万顷波心歌杜若，九霄云外见冥鸿。已将名字编渔户，只有琴书在室中。杨柳烟深杖藜出，满头衰白任春风。
刘荆山谒贾秋壑
作者：薛嵎
朝代：宋

鬓丝千缕去冲寒，酒放诗豪强自宽。天下英雄从古少，人生遇合至今难。婚姻债里抛吟屋，雨雪声中起客单。造物与君强健在，归囊知有暮年欢。
刘荆山谒贾秋壑
作者：薛嵎
朝代：宋

鬓丝千缕去衝寒，酒放诗豪强自宽。
天下英雄从古少，人生遇合至今难。
婚姻债裏抛吟屋，雨雪声中起客单。
造物与君强健在，归囊知有暮年欢。
刘荆山过惟扬再谒贾秋壑
作者：薛嵎
朝代：宋
体裁：五言律诗

扉屦践淮雪，故人师帅欢。灯前话畴昔，时事又艰难。陪宴平山晓，寻梅古署寒。却归访泉石，珍重慰团栾。
初夏过湖外别业
作者：薛嵎
朝代：宋
体裁：七言律诗

郊原新绿喜初晴，一曲湖光潋滟明。几处楼台空锁钥，百年人物尽丘茔。好花自分随春去，恶木宁思择地生。独念索居闻识寡，夜窗长对读书檠。
初夏過湖外別業
作者：薛嵎
朝代：宋

郊原新綠喜初晴，一曲湖光瀲灧明。
幾處樓臺空鎖鑰，百年人物盡丘塋。
好花自分隨春去，惡木寧思擇地生。
獨念索居聞識寡，夜窗長對讀書檠。
別鶴
作者：薛嵎
朝代：宋

見說瀛洲萬里程，相思猶覬下青冥。
已歸天上神仙籍，不就人間飲啄腥。
昨夜月明如失友，故園籠在且休扃。
鄰家亦有雛堪待，丹頂微微振薄翎。
别鹤
作者：薛嵎
朝代：宋
体裁：七言律诗

见说瀛洲万里程，相思犹觊下青冥。已归天上神仙籍，不就人间饮啄腥。昨夜月明如失友，故园笼在且休扃。邻家亦有雏堪待，丹顶微微振薄翎。
劉荆山歸自惟揚新營漁屋退居
作者：薛嵎
朝代：宋

謾道歸來晚，閑中日最長。
漁翁尊齒序，客子效戎裝。
野水涵秋霽，風荷動夕陽。
十年畢婚嫁，亦勝爲人忙。
劉荆山漁屋
作者：薛嵎
朝代：宋

客星沉沒釣臺空，千載風流獨此翁。
萬頃波心歌杜若，九霄雲外見冥鴻。
已將名字編漁戶，只有琴書在室中。
楊柳煙深杖藜出，滿頭衰白任春風。
劉荆山謁賈秋壑
作者：薛嵎
朝代：宋

鬢絲千縷去衝寒，酒放詩豪强自寬。
天下英雄從古少，人生遇合至今難。
婚姻債裏拋吟屋，雨雪聲中起客單。
造物與君强健在，歸囊知有暮年歡。
劉荆山過惟揚再謁賈秋壑
作者：薛嵎
朝代：宋

扉屨踐淮雪，故人師帥歡。
燈前話疇昔，時事又艱難。
陪宴平山曉，尋梅古署寒。
却歸訪泉石，珍重慰團欒。
友人以修炼游方或传其以此死者为赋是诗
作者：薛嵎
朝代：宋

鹤骨难污世上尘，西风惆怅瘗湖云。
莫悲生死今朝隔，须信仙凡此路分。
丹竈空遗鷄犬恨，青山谁吊鹿麋群。
蓬莱今古知何在，秋草唯添处处坟。
友人以修鍊游方或传其以此死者为赋是诗
作者：薛嵎
朝代：宋

鹤骨难污世上尘，西风惆怅瘗湖云。莫悲生死今朝隔，须信仙凡此路分。丹灶空遗鸡犬恨，青山谁吊鹿麋群。蓬莱今古知何在，秋草唯添处处坟。
友人以修鍊遊方或傳其以此死者爲賦是詩
作者：薛嵎
朝代：宋

鶴骨難污世上塵，西風惆悵瘞湖雲。
莫悲生死今朝隔，須信仙凡此路分。
丹竈空遺鷄犬恨，青山誰吊鹿麋群。
蓬萊今古知何在，秋草唯添處處墳。
友人入京
作者：薛嵎
朝代：宋

猿鶴亦悲鳴，家山莫浪輕。
千峰带秋色，一路獨吟情。
野水衝潮白，孤雲趁月行。
遥憐歸夢斷，七十二灘聲。
友人入京
作者：薛嵎
朝代：宋

猿鹤亦悲鸣，家山莫浪轻。千峰带秋色，一路独吟情。野水冲潮白，孤云趁月行。遥怜归梦断，七十二滩声。
友人入京
作者：薛嵎
朝代：宋

猿鹤亦悲鸣，家山莫浪轻。
千峰带秋色，一路独吟情。
野水衝潮白，孤云趁月行。
遥怜归梦断，七十二滩声。
变觉院登上人房老梅擅名滋久昔四灵与其先师
作者：薛嵎
朝代：宋

年年心与雪霜期，一点寒生古树枝。
昨夜故休相问信，隔窗无月坐移时。
古淡师然公游方
作者：薛嵎
朝代：宋
体裁：五言律诗

野僧携锡别，何处度残春。天地无穷事，江湖自在身。真心齐得物，道貌异于人。昔日安禅地，深山虎亦驯。
古淡師然公遊方
作者：薛嵎
朝代：宋

野僧携錫別，何處度殘春。
天地無窮事，江湖自在身。
真心齊得物，道貌異於人。
昔日安禪地，深山虎亦馴。
古淡然老得帖住長蘆不受却歸松風舊寺次社中韻
作者：薛嵎
朝代：宋

拄杖挑雲上半肩，尋幽重到舊棲禪。
浮生多故成南北，白髮相驚問歲年。
房閉松聲難辨雨，山連海脈暗通泉。
自從勇却長蘆請，猿鶴終宵亦穩眠。
古淡然老得帖住长芦不受却归松风旧寺次社中韵
作者：薛嵎
朝代：宋

拄杖挑云上半肩，寻幽重到旧栖禅。浮生多故成南北，白发相惊问岁年。房闭松声难辨雨，山连海脉暗通泉。自从勇却长芦请，猿鹤终宵亦稳眠。
古淡然老得帖住长芦不受却归松风旧寺次社中韵
作者：薛嵎
朝代：宋

拄杖挑云上半肩，寻幽重到旧栖禅。
浮生多故成南北，白髮相惊问岁年。
房闭松声难辨雨，山连海脉暗通泉。
自从勇却长芦请，猿鹤终宵亦稳眠。
君成弟清溪
作者：薛嵎
朝代：宋

孺子歌犹在，沧浪可濯缨。流来如玉洁，止处似心平。鱼避飞凫影，荷添落雨声。诗书源更远，千古媲交情。
君成弟清溪
作者：薛嵎
朝代：宋

孺子歌犹在，沧浪可濯缨。
流来如玉洁，止处似心平。
鱼避飞鳬影，荷添落雨声。
诗书源更远，千古媲交情。
君成弟清溪
作者：薛嵎
朝代：宋

孺子歌猶在，滄浪可濯纓。
流來如玉潔，止處似心平。
魚避飛鳬影，荷添落雨聲。
詩書源更遠，千古媲交情。
君誉病愈相访
作者：薛嵎
朝代：宋
体裁：五言律诗

有谁怜我老，贤弟独知心。月夜空相忆，梅花都未吟。愁因失鹤致，贫为买山深。连日勤过记，新篘得共斟。
君譽病愈相訪
作者：薛嵎
朝代：宋

有誰憐我老，賢弟獨知心。
月夜空相憶，梅花都未吟。
愁因失鶴致，貧爲買山深。
連日勤過記，新篘得共斟。
呈井南刘主簿
作者：薛嵎
朝代：宋

何处井南居，青山绕屋庐。竹生从碍路，泉响不惊鱼。有道貌亦古，淡交情似疏。慈亲更弥寿，堂上步徐徐。
呈井南刘主簿
作者：薛嵎
朝代：宋

何处井南居，青山遶屋庐。
竹生从碍路，泉响不惊鱼。
有道貌亦古，淡交情似疎。
慈亲更弥寿，堂上步徐徐。
呈井南劉主簿
作者：薛嵎
朝代：宋

何處井南居，青山遶屋廬。
竹生從礙路，泉響不驚魚。
有道貌亦古，淡交情似疎。
慈親更彌壽，堂上步徐徐。
呈楮溪主人
作者：薛嵎
朝代：宋

一水傍通四五池，竹亭茅榭亦相宜。
中間更著高人住，不到溪山無好詩。
呈楮溪主人
作者：薛嵎
朝代：宋

一水傍通四五池，竹亭茅榭亦相宜。
中间更着高人住，不到溪山无好诗。
呈楮溪主人
作者：薛嵎
朝代：宋

一水傍通四五池，竹亭茅榭亦相宜。中间更著高人住，不到溪山无好诗。
和清溪可居壁間韻·其一
作者：薛嵎
朝代：宋

松風相對揜重關，何止浮生半日閑。
此是仙家真境界，蓬萊猶在有無間。
和清溪可居壁間韻·其二
作者：薛嵎
朝代：宋

日日虛廊步百迴，吟邊時有可人來。
西湖處士詩名世，老向孤山亦爲梅。
和清溪可居壁间韵
作者：薛嵎
朝代：宋

松风相对掩重关，何止浮生半日闲。此是仙家真境界，蓬莱犹在有无间。日日虚廊步百回，吟边时有可人来。西湖处士诗名世，老向孤山亦为梅。
和清溪可居壁间韵·其一
作者：薛嵎
朝代：宋

松风相对掩重关，何止浮生半日闲。此是仙家真境界，蓬莱犹在有无间。
和清溪可居壁间韵·其一
作者：薛嵎
朝代：宋

松风相对揜重关，何止浮生半日闲。
此是仙家真境界，蓬莱犹在有无间。
和清溪可居壁间韵·其二
作者：薛嵎
朝代：宋

日日虚廊步百回，吟边时有可人来。西湖处士诗名世，老向孤山亦为梅。
和清溪可居壁间韵·其二
作者：薛嵎
朝代：宋

日日虚廊步百迴，吟边时有可人来。
西湖处士诗名世，老向孤山亦为梅。
和雁來紅
作者：薛嵎
朝代：宋

若將群卉分高下，此種無因到畫欄。
寒蝶不知紅是葉，飛來猶作野花看。
和雁来红
作者：薛嵎
朝代：宋
体裁：七言绝句

若将群卉分高下，此种无因到画栏。寒蝶不知红是叶，飞来犹作野花看。
哭中师雪崖
作者：薛嵎
朝代：宋

众裏知心少，唯师是故人。
临终书未答，昨夜梦全真。
鹤唳浑如哭，花开不似春。
近逢同住者，得问病元因。
哭中师雪崖
作者：薛嵎
朝代：宋

众里知心少，唯师是故人。临终书未答，昨夜梦全真。鹤唳浑如哭，花开不似春。近逢同住者，得问病元因。
哭中師雪崖
作者：薛嵎
朝代：宋

衆裏知心少，唯師是故人。
臨終書未答，昨夜夢全真。
鶴唳渾如哭，花開不似春。
近逢同住者，得問病元因。
哭槐径弟
作者：薛嵎
朝代：宋
体裁：五言律诗

孤僻由天性，看山独展眉。岂无身后虑，犹课病中诗。泉石宁非祟，苍旻不可知。平生唯爱菊，增我九秋悲。
哭槐逕弟
作者：薛嵎
朝代：宋

孤僻由天性，看山獨展眉。
豈無身後慮，猶課病中詩。
泉石寧非祟，蒼旻不可知。
平生唯愛菊，增我九秋悲。
哭瓢飲陳子在·其一
作者：薛嵎
朝代：宋

案頭螢火散，惆悵夜吟魂。
路暗重泉迥，堂空半影存。
命無藜藿富，書獨鬼神尊。
猿鶴聲聲怨，愁人不可言。
哭瓢飲陳子在·其三
作者：薛嵎
朝代：宋

每恨去城遠，番番語別難。
論交置疏數，盡醉就團欒。
事往遽成感，松彫不待寒。
尚餘親翰墨，收淚再三看。
哭瓢飲陳子在·其二
作者：薛嵎
朝代：宋

蟬蛻塵埃外，閑身樂未涯。
山林天豈靳，脩短數難移。
吟硯誰濡墨，空瓢想掛枝。
深衣古賢貌，猶覬夢來時。
哭瓢飲陳子在·其四
作者：薛嵎
朝代：宋

寢食難忘置，心懷故友情。
花枝封蠟寄，詩遞出門迎。
忍聽偏親哭，相期嗣子成。
乘除理終定，人事未容輕。
哭瓢饮陈子在
作者：薛嵎
朝代：宋

案头萤火散，惆怅夜吟魂。路暗重泉迥，堂空半影存。命无藜藿富，书独鬼神尊。猿鹤声声怨，愁人不可言。蝉蜕尘埃外，闲身乐未涯。山林天岂靳，脩短数难移。吟砚谁濡墨，空瓢想挂枝。深衣古贤貌，犹觊梦来时。每恨去城远，番番语别难。论交置疏数，尽醉就团栾。事往遽成感，松彫不待寒。尚馀亲翰墨，收泪再三看。寝食难忘置，心怀故友情。花枝封蜡寄，诗递出门迎。忍听偏亲哭，相期嗣子成。乘除理终定，人事未容轻。
哭瓢饮陈子在·其一
作者：薛嵎
朝代：宋
体裁：五言律诗

案头萤火散，惆怅夜吟魂。路暗重泉迥，堂空半影存。命无藜藿富，书独鬼神尊。猿鹤声声怨，愁人不可言。
哭瓢饮陈子在·其三
作者：薛嵎
朝代：宋

每恨去城远，番番语别难。论交置疏数，尽醉就团栾。事往遽成感，松彫不待寒。尚馀亲翰墨，收泪再三看。
哭瓢饮陈子在·其三
作者：薛嵎
朝代：宋

每恨去城远，番番语别难。
论交置疏数，尽醉就团栾。
事往遽成感，松雕不待寒。
尚余亲翰墨，收泪再三看。
哭瓢饮陈子在·其二
作者：薛嵎
朝代：宋

蝉蜕尘埃外，闲身乐未涯。
山林天岂靳，修短数难移。
吟砚谁濡墨，空瓢想挂枝。
深衣古贤貌，犹觊梦来时。
哭瓢饮陈子在·其二
作者：薛嵎
朝代：宋

蝉蜕尘埃外，闲身乐未涯。山林天岂靳，脩短数难移。吟砚谁濡墨，空瓢想挂枝。深衣古贤貌，犹觊梦来时。
哭瓢饮陈子在·其四
作者：薛嵎
朝代：宋
体裁：五言律诗

寝食难忘置，心怀故友情。花枝封蜡寄，诗递出门迎。忍听偏亲哭，相期嗣子成。乘除理终定，人事未容轻。
哭薛元善兄弟
作者：薛嵎
朝代：宋

寂寞一窗灯，随风灭又明。空堂连夜雨，白发哭儿声。树色悲摇落，交情隔死生。唯应骨肉爱，为鬼亦同行。
哭薛元善兄弟
作者：薛嵎
朝代：宋

寂寞一窗灯，随风灭又明。
空堂连夜雨，白髮哭儿声。
树色悲摇落，交情隔死生。
唯应骨肉爱，为鬼亦同行。
哭薛元善兄弟
作者：薛嵎
朝代：宋

寂寞一窗燈，隨風滅又明。
空堂連夜雨，白髮哭兒聲。
樹色悲摇落，交情隔死生。
唯應骨肉愛，爲鬼亦同行。
唐补阙清风亭
作者：薛嵎
朝代：宋
体裁：五言律诗

去国遗忠荩，朝盘托讽深。因知洁己意，亦是爱君心。貌像意全古，子孙贫至今。清风如可继，块土已埋沉。
唐補闕清風亭
作者：薛嵎
朝代：宋

去國遺忠藎，朝盤托諷深。
因知潔己意，亦是愛君心。
貌像意全古，子孫貧至今。
清風如可繼，塊土已埋沉。
囊萤
作者：薛嵎
朝代：宋

山中不羡青藜贵，清梦何曾到石渠。裁得綀囊连夜喜，儿童也学裹衣裾。残星数点照科斗，此事分明属后生。记得年时头未雪，夜窗不觉又三更。
囊萤·其一
作者：薛嵎
朝代：宋
体裁：七言绝句

山中不羡青藜贵，清梦何曾到石渠。裁得綀囊连夜喜，儿童也学裹衣裾。
囊萤·其二
作者：薛嵎
朝代：宋
体裁：七言绝句

残星数点照科斗，此事分明属后生。记得年时头未雪，夜窗不觉又三更。
囊螢·其一
作者：薛嵎
朝代：宋

山中不羨青藜貴，清夢何曾到石渠。
裁得綀囊連夜喜，兒童也學裹衣裾。
囊螢·其二
作者：薛嵎
朝代：宋

殘星數點照科斗，此事分明屬後生。
記得年時頭未雪，夜窗不覺又三更。
园中
作者：薛嵎
朝代：宋
体裁：五言律诗

莫道趋时拙，书中乐未涯。荷锄依树歇，联句笑人迟。仙去井犹在，年荒草不衰。近来筋力减，累失看花期。
園中
作者：薛嵎
朝代：宋

莫道趨時拙，書中樂未涯。
荷鋤依樹歇，聯句笑人遲。
仙去井猶在，年荒草不衰。
近來筋力減，累失看花期。
夜坐課子姪
作者：薛嵎
朝代：宋

微風弄孤燭，蛬響泣將晨。
欲辦男兒事，當爲志氣人。
簞瓢非外樂，韋布只身貧。
慎勿忘科第，務求榮爾親。
夜坐课子侄
作者：薛嵎
朝代：宋
体裁：五言律诗

微风弄孤烛，蛬响泣将晨。欲办男儿事，当为志气人。箪瓢非外乐，韦布只身贫。慎勿忘科第，务求荣尔亲。
天童寺
作者：薛嵎
朝代：宋
体裁：五言律诗

佛界似仙居，楼台出翠微。浙中山水最，海内衲僧归。草树有真意，禽鱼尽息机。禅房无别事，唯见白云飞。
天童寺
作者：薛嵎
朝代：宋

佛界似仙居，樓臺出翠微。
浙中山水最，海內衲僧歸。
草樹有真意，禽魚盡息機。
禪房無別事，唯見白雲飛。
天育道中
作者：薛嵎
朝代：宋
体裁：五言律诗

除将吟卷外，琴与鹤相随。问寺路犹远，入山僧未知。鸟灵巢佛塔，猿饮挂藤枝。陵谷几迁变，道傍横古碑。
天育道中
作者：薛嵎
朝代：宋

除將吟卷外，琴與鶴相隨。
問寺路猶遠，入山僧未知。
鳥靈巢佛塔，猿飲掛藤枝。
陵谷幾遷變，道傍橫古碑。
太古元西堂过万寿谒住山肇淮海禅师并简
作者：薛嵎
朝代：宋
体裁：五言律诗

老子旧知己，江湖独尔思。此行逢作者，送别若为辞。风雨过春半，诗书滞海涯。心心傥相印，亦足慰衰迟。
太古元西堂過萬壽謁住山肇淮海禪師并簡
作者：薛嵎
朝代：宋

老子舊知己，江湖獨爾思。
此行逢作者，送別若爲辭。
風雨過春半，詩書滯海涯。
心心儻相印，亦足慰衰遲。
太白山觀雪
作者：薛嵎
朝代：宋

二十里松聲，千山雪未晴。
人當絕頂見，吟到此時清。
大地球琳滿，空林鳥雀驚。
老僧觀物化，無滅亦無生。
太白山观雪
作者：薛嵎
朝代：宋
体裁：五言律诗

二十里松声，千山雪未晴。人当绝顶见，吟到此时清。大地球琳满，空林鸟雀惊。老僧观物化，无灭亦无生。
守岁五首
作者：薛嵎
朝代：宋

儿辈呼卢不计钱，地炉围坐笑声喧。老夫自算吟边事，栽竹移花近百篇。明日焚香叩九关，六旬修未到清闲。莫怜身在尘中老，雪后骑驴亦看山。鹤雏添岁顶微红，想见瀛洲路亦通。昨夜柴门长半掩，三更敲尽叫归笼。新岁才馀七日粮，灯前犹自笑人忙。茅檐霜下寒衣薄，爇尽蒹葭夜更长。平日过从乏贵游，更来湖上棹扁舟。除将儿女年年拜，邻舍相逢坐即休。
守岁五首·其一
作者：薛嵎
朝代：宋

儿辈呼卢不计钱，地炉围坐笑声喧。
老夫自筭吟边事，栽竹移花近百篇。
守岁五首·其一
作者：薛嵎
朝代：宋

儿辈呼卢不计钱，地炉围坐笑声喧。老夫自算吟边事，栽竹移花近百篇。
守岁五首·其三
作者：薛嵎
朝代：宋
体裁：古风

鹤雏添岁顶微红，想见瀛洲路亦通。昨夜柴门长半掩，三更敲尽叫归笼。
守岁五首·其二
作者：薛嵎
朝代：宋

明日焚香叩九关，六旬修未到清闲。
莫怜身在尘中老，雪后骑馿亦看山。
守岁五首·其二
作者：薛嵎
朝代：宋

明日焚香叩九关，六旬修未到清闲。莫怜身在尘中老，雪后骑驴亦看山。
守岁五首·其五
作者：薛嵎
朝代：宋
体裁：古风

平日过从乏贵游，更来湖上棹扁舟。除将儿女年年拜，邻舍相逢坐即休。
守岁五首·其四
作者：薛嵎
朝代：宋

新岁才馀七日粮，灯前犹自笑人忙。茅檐霜下寒衣薄，爇尽蒹葭夜更长。
守岁五首·其四
作者：薛嵎
朝代：宋

新岁纔余七日粮，灯前犹自笑人忙。
茅檐霜下寒衣薄，爇尽蒹葭夜更长。
守歲五首·其一
作者：薛嵎
朝代：宋

兒輩呼盧不計錢，地爐圍坐笑聲喧。
老夫自筭吟邊事，栽竹移花近百篇。
守歲五首·其三
作者：薛嵎
朝代：宋

鶴雛添歲頂微紅，想見瀛洲路亦通。
昨夜柴門長半掩，三更敲盡叫歸籠。
守歲五首·其二
作者：薛嵎
朝代：宋

明日焚香叩九關，六旬修未到清閑。
莫憐身在塵中老，雪後騎馿亦看山。
守歲五首·其五
作者：薛嵎
朝代：宋

平日過從乏貴遊，更來湖上棹扁舟。
除將兒女年年拜，鄰舍相逢坐即休。
守歲五首·其四
作者：薛嵎
朝代：宋

新歲纔餘七日糧，燈前猶自笑人忙。
茅簷霜下寒衣薄，爇盡蒹葭夜更長。
定庵远山主
作者：薛嵎
朝代：宋
体裁：五言律诗

修持功行满，不堕劫中尘。龙象西天邃，杉松卵塔新。腊高同辈尽，敛薄小师贫。生灭理无二，交深独怆神。
定菴遠山主
作者：薛嵎
朝代：宋

修持功行滿，不墮劫中塵。
龍象西天邃，杉松卵塔新。
臘高同輩盡，歛薄小師貧。
生滅理無二，交深獨愴神。
宣氏梅边
作者：薛嵎
朝代：宋
体裁：五言律诗

自入孤山咏，梅花最识诗。喜逢吟苦友，共此岁寒期。曙色雪初霁，暗香春未知。前村风景别，祇是爱茅茨。
宣氏梅邊
作者：薛嵎
朝代：宋

自入孤山詠，梅花最識詩。
喜逢吟苦友，共此歲寒期。
曙色雪初霽，暗香春未知。
前村風景別，祇是愛茅茨。
寄公衮舍弟
作者：薛嵎
朝代：宋

每恨世交薄，相期情最深。
秋風一迴首，明月兩關心。
鶴病難爲藥，砂頑不化金。
余生百計拙，耐可事清吟。
寄公衮舍弟
作者：薛嵎
朝代：宋

每恨世交薄，相期情最深。秋风一回首，明月两关心。鹤病难为药，砂顽不化金。余生百计拙，耐可事清吟。
寄公衮舍弟
作者：薛嵎
朝代：宋

每恨世交薄，相期情最深。
秋风一迴首，明月两关心。
鹤病难为药，砂顽不化金。
余生百计拙，耐可事清吟。
寄宋希仁兄弟
作者：薛嵎
朝代：宋

咫尺不相見，閉門唯苦吟。
聽殘寒夜雨，灰盡壯年心。
身外一貧在，燈前百慮深。
所欣交友義，白首亦如今。
寄宋希仁兄弟
作者：薛嵎
朝代：宋
体裁：五言律诗

咫尺不相见，闭门唯苦吟。听残寒夜雨，灰尽壮年心。身外一贫在，灯前百虑深。所欣交友义，白首亦如今。
寄珂雪屋
作者：薛嵎
朝代：宋
体裁：五言律诗

积雪覆茅屋，僧居清更清。浮生千劫尽，长日一灯明。野鸟呼能下，山灵避不行。旧时江月住，时听诵经声。
寄珂雪屋
作者：薛嵎
朝代：宋

積雪覆茅屋，僧居清更清。
浮生千劫盡，長日一燈明。
野鳥呼能下，山靈避不行。
舊時江月住，時聽誦經聲。
寄罗浮杨天经居士
作者：薛嵎
朝代：宋
体裁：七言律诗

罗浮峰对海坛峰，只隔长江半里风。君向西方了生死，我于易象悟穷通。数声清梵空林下，一幅渔罾落照中。各各闭门无俯仰，不相同处偶相同。
寄羅浮楊天經居士
作者：薛嵎
朝代：宋

羅浮峰對海壇峰，只隔長江半里風。
君向西方了生死，我於易象悟窮通。
數聲清梵空林下，一幅漁罾落照中。
各各閉門無俯仰，不相同處偶相同。
山中
作者：薛嵎
朝代：宋

依然木石居，造物任乘除。
时事今休问，山中计不疎。
泉声增雨后，禽语变春初。
吟得诗名世，终身甘荷锄。
山中
作者：薛嵎
朝代：宋

依然木石居，造物任乘除。时事今休问，山中计不疏。泉声增雨后，禽语变春初。吟得诗名世，终身甘荷锄。
山中
作者：薛嵎
朝代：宋

依然木石居，造物任乘除。
時事今休問，山中計不疎。
泉聲增雨後，禽語變春初。
吟得詩名世，終身甘荷鋤。
山中
作者：薛嵎
朝代：宋

長日山中坐，白雲應笑人。
浮生塵未脫，至老趣難真。
身在影猶贅，年豐家自貧。
莫將吟事廢，柳色已知春。
山中
作者：薛嵎
朝代：宋
体裁：五言律诗

长日山中坐，白云应笑人。浮生尘未脱，至老趣难真。身在影犹赘，年丰家自贫。莫将吟事废，柳色已知春。
山中古松
作者：薛嵎
朝代：宋

曾經雷斧劈，上有鶻巢腥。
過客誰摽紙，山精此托靈。
虬龍雲際頂，龜鳥土中苓。
月夜境荒寂，秋聲不可聽。
山中古松
作者：薛嵎
朝代：宋
体裁：五言律诗

曾经雷斧劈，上有鹘巢腥。过客谁摽纸，山精此托灵。虬龙云际顶，龟鸟土中苓。月夜境荒寂，秋声不可听。
山中吟
作者：薛嵎
朝代：宋

疎拙本天性，束书归旧林。
世人皆失笑，泉石自知心。
山柿红犹涩，池鱼静亦沉。
于中观物意，吾道乐弥深。
山中吟
作者：薛嵎
朝代：宋

疎拙本天性，束書歸舊林。
世人皆失笑，泉石自知心。
山柿紅猶澀，池魚靜亦沉。
於中觀物意，吾道樂彌深。
山中吟
作者：薛嵎
朝代：宋

疏拙本天性，束书归旧林。世人皆失笑，泉石自知心。山柿红犹涩，池鱼静亦沉。于中观物意，吾道乐弥深。
山中梅花
作者：薛嵎
朝代：宋

诗人魂在梅花上，不比垂杨管别离。野鹤声声声渐远，定应飞报月明知。已有梅花未有诗，青山相对动愁眉。山翁只在山中住，花落花开总不知。
山中梅花·其一
作者：薛嵎
朝代：宋

詩人魂在梅花上，不比垂楊管別離。
野鶴聲聲聲漸遠，定應飛報月明知。
山中梅花·其一
作者：薛嵎
朝代：宋
体裁：七言绝句

诗人魂在梅花上，不比垂杨管别离。野鹤声声声渐远，定应飞报月明知。
山中梅花·其二
作者：薛嵎
朝代：宋

已有梅花未有詩，青山相對動愁眉。
山翁只在山中住，花落花開總不知。
山中梅花·其二
作者：薛嵎
朝代：宋
体裁：七言绝句

已有梅花未有诗，青山相对动愁眉。山翁只在山中住，花落花开总不知。
山中遇雨
作者：薛嵎
朝代：宋
体裁：五言律诗

草荒泥磴滑，老病厌扶持。雨逐云先后，路随山险夷。天寒禽自浴，屋漏榻频移。吟事愁无绪，梅花意亦悲。
山中遇雨
作者：薛嵎
朝代：宋

草荒泥磴滑，老病厭扶持。
雨逐雲先後，路隨山險夷。
天寒禽自浴，屋漏榻頻移。
吟事愁無緒，梅花意亦悲。
山云惠二物·梅枝
作者：薛嵎
朝代：宋

赠我江南一朵春，独清滋味自相亲。只愁月下推敲拙，难与梅花作主人。
山云惠二物·梅枝
作者：薛嵎
朝代：宋

赠我江南一朶春，独清滋味自相亲。
只愁月下推敲拙，难与梅花作主人。
山云惠二物·画竹
作者：薛嵎
朝代：宋
体裁：七言绝句

跬步园林种亦难，渭川还有几千竿。山云遗我冰绡轴，得与梅花相对看。
山居十首
作者：薛嵎
朝代：宋

深涧游群鱼，高树鸣幽禽。山中白日长，同此逍遥心。脱粳香可炊，浊酒聊自斟。过兹非所求，孰为升与沉。阴壑生暮寒，白云如炊烟。麋鹿不识人，时复近我前。青松三四株，石床在其边。意思清且闲，可以终馀年。名利能移人，智者为之愚。历观古英雄，鲜或全其躯。幸逃世网牵，园绮真吾徒。勿令千载下，叹惜斯人无。前村雨脚收，斜阳挂高树。老翁牵牛归，颇亦有幽趣。山风响茅屋，崖月导芒屦。平生江湖心，于此谢驰骛。龙居洞云深，飞泉泻绝壁。不闻耳边喧，但觉心境寂。富贵由他人，得失俱抱戚。孰能全其天，山中樗与栎。午睡不觉长，童子入城回。地炉散微烟，煨芋已成灰。独酌无佳宾，梅花为吾开。须臾山月高，顾影空徘徊。木落山转空，景驶寒亦早。百草无愠容，低头就枯槁。形生复形化，安用置怀抱。千古丘蹠分，所论非寿夭。古调今谁弹，至乐非外假。渊明爱无弦，此意知者寡。放鹤未归来，时倚长松下。旁观彼何人，笑我衣裳野。老妻倦缝纫，痴儿厌藜藿。一贫谁复言，多累吾已错。山半云可耕，山下泉可凿。轩冕亦傥来，岂得长如昨。柴门长日关，不碍溪水流。桃花树难寻，怅望回轻舟。虽无武陵源，事与昔人侔。已矣勿复言，白首安吾丘。
山居十首·其一
作者：薛嵎
朝代：宋
体裁：古风

深涧游群鱼，高树鸣幽禽。山中白日长，同此逍遥心。脱粳香可炊，浊酒聊自斟。过兹非所求，孰为升与沉。
山居十首·其一
作者：薛嵎
朝代：宋

深澗遊群魚，高樹鳴幽禽。
山中白日長，同此逍遥心。
脫粳香可炊，濁酒聊自斟。
過茲非所求，孰爲升與沉。
山居十首·其一〇
作者：薛嵎
朝代：宋

柴門長日關，不礙溪水流。
桃花樹難尋，悵望迴輕舟。
雖無武陵源，事與昔人侔。
已矣勿復言，白首安吾丘。
山居十首·其一〇
作者：薛嵎
朝代：宋

柴门长日关，不碍溪水流。
桃花树难寻，怅望迴轻舟。
虽无武陵源，事与昔人侔。
已矣勿復言，白首安吾丘。
山居十首·其七
作者：薛嵎
朝代：宋

木落山轉空，景駛寒亦早。
百草無慍容，低頭就枯槁。
形生復形化，安用置懷抱。
千古丘跖分，所論非壽夭。
山居十首·其七
作者：薛嵎
朝代：宋

木落山转空，景驶寒亦早。百草无愠容，低头就枯槁。形生复形化，安用置怀抱。千古丘蹠分，所论非寿夭。
山居十首·其七
作者：薛嵎
朝代：宋

木落山转空，景驶寒亦早。
百草无愠容，低头就枯槁。
形生復形化，安用置怀抱。
千古丘跖分，所论非寿夭。
山居十首·其三
作者：薛嵎
朝代：宋

名利能移人，智者为之愚。历观古英雄，鲜或全其躯。幸逃世网牵，园绮真吾徒。勿令千载下，叹惜斯人无。
山居十首·其三
作者：薛嵎
朝代：宋

名利能移人，智者为之愚。
历观古英雄，鲜或全其躯。
幸逃世网牵，园绮真吾徒。
勿令千载下，嘆惜斯人无。
山居十首·其三
作者：薛嵎
朝代：宋

名利能移人，智者爲之愚。
歷觀古英雄，鮮或全其軀。
幸逃世網牽，園綺真吾徒。
勿令千載下，嘆惜斯人無。
山居十首·其九
作者：薛嵎
朝代：宋

老妻倦縫紉，癡兒厭藜藿。
一貧誰復言，多累吾已錯。
山半雲可耕，山下泉可鑿。
軒冕亦儻來，豈得長如昨。
山居十首·其九
作者：薛嵎
朝代：宋

老妻倦缝纫，痴儿厌藜藿。一贫谁复言，多累吾已错。山半云可耕，山下泉可凿。轩冕亦傥来，岂得长如昨。
山居十首·其九
作者：薛嵎
朝代：宋

老妻倦缝纫，痴儿厌藜藿。
一贫谁復言，多累吾已错。
山半云可耕，山下泉可凿。
轩冕亦傥来，岂得长如昨。
山居十首·其二
作者：薛嵎
朝代：宋

阴壑生暮寒，白云如炊烟。麋鹿不识人，时复近我前。青松三四株，石床在其边。意思清且闲，可以终馀年。
山居十首·其二
作者：薛嵎
朝代：宋

阴壑生暮寒，白云如炊烟。
麋鹿不识人，时復近我前。
青松三四株，石床在其边。
意思清且闲，可以终余年。
山居十首·其二
作者：薛嵎
朝代：宋

陰壑生暮寒，白雲如炊煙。
麋鹿不識人，時復近我前。
青松三四株，石床在其邊。
意思清且閑，可以終餘年。
山居十首·其五
作者：薛嵎
朝代：宋

龍居洞雲深，飛泉瀉絕壁。
不聞耳邊喧，但覺心境寂。
富貴由他人，得失俱抱戚。
孰能全其天，山中樗與櫟。
山居十首·其五
作者：薛嵎
朝代：宋
体裁：古风

龙居洞云深，飞泉泻绝壁。不闻耳边喧，但觉心境寂。富贵由他人，得失俱抱戚。孰能全其天，山中樗与栎。
山居十首·其八
作者：薛嵎
朝代：宋

古調今誰彈，至樂非外假。
淵明愛無絃，此意知者寡。
放鶴未歸來，時倚長松下。
旁觀彼何人，笑我衣裳野。
山居十首·其八
作者：薛嵎
朝代：宋

古调今谁弹，至乐非外假。渊明爱无弦，此意知者寡。放鹤未归来，时倚长松下。旁观彼何人，笑我衣裳野。
山居十首·其八
作者：薛嵎
朝代：宋

古调今谁弹，至乐非外假。
渊明爱无絃，此意知者寡。
放鹤未归来，时倚长松下。
旁观彼何人，笑我衣裳野。
山居十首·其六
作者：薛嵎
朝代：宋

午睡不覺長，童子入城迴。
地爐散微煙，煨芋已成灰。
獨酌無佳賓，梅花爲吾開。
須臾山月高，顧影空徘徊。
山居十首·其六
作者：薛嵎
朝代：宋

午睡不觉长，童子入城回。地炉散微烟，煨芋已成灰。独酌无佳宾，梅花为吾开。须臾山月高，顾影空徘徊。
山居十首·其六
作者：薛嵎
朝代：宋

午睡不觉长，童子入城迴。
地炉散微烟，煨芋已成灰。
独酌无佳宾，梅花为吾开。
须臾山月高，顾影空徘徊。
山居十首·其十
作者：薛嵎
朝代：宋

柴门长日关，不碍溪水流。桃花树难寻，怅望回轻舟。虽无武陵源，事与昔人侔。已矣勿复言，白首安吾丘。
山居十首·其四
作者：薛嵎
朝代：宋
体裁：古风

前村雨脚收，斜阳挂高树。老翁牵牛归，颇亦有幽趣。山风响茅屋，崖月导芒屦。平生江湖心，于此谢驰骛。
山居十首·其四
作者：薛嵎
朝代：宋

前村雨脚收，斜陽掛高樹。
老翁牽牛歸，頗亦有幽趣。
山風響茅屋，崖月導芒屨。
平生江湖心，於此謝馳騖。
山居有感
作者：薛嵎
朝代：宋

无忮复无求，山林终自由。雪飞犹欠积，云住欲相留。朋友疏因数，功名喜亦忧。休休亭记在，此是死前休。
山居有感
作者：薛嵎
朝代：宋

无忮復无求，山林终自由。
雪飞犹欠积，云住欲相留。
朋友疏因数，功名喜亦忧。
休休亭记在，此是死前休。
山居有感
作者：薛嵎
朝代：宋

無忮復無求，山林終自由。
雪飛猶欠積，雲住欲相留。
朋友疏因數，功名喜亦憂。
休休亭記在，此是死前休。
山居简饮冰友清溪槐径二弟
作者：薛嵎
朝代：宋
体裁：五言律诗

别后全无梦，寄书安得频。谁怜独往意，天弃苦吟人。债长新年息，贫欺渐老身。入林知未密，犹与俗相亲。
山居簡飲冰友清溪槐逕二弟
作者：薛嵎
朝代：宋

別後全無夢，寄書安得頻。
誰憐獨往意，天棄苦吟人。
債長新年息，貧欺漸老身。
入林知未密，猶與俗相親。
山居述怀
作者：薛嵎
朝代：宋

山瓢动瀑冰，一枕曲肱清。未遇勤求日，非沽隐逸名。梅边月在水，寒夜酒如兵。悟得乘除数，贫中心自平。
山居述怀
作者：薛嵎
朝代：宋

山瓢动瀑冰，一枕曲肱清。
未遇勤求日，非沽隠逸名。
梅边月在水，寒夜酒如兵。
悟得乘除数，贫中心自平。
山居述懷
作者：薛嵎
朝代：宋

山瓢動瀑冰，一枕曲肱清。
未遇勤求日，非沽隠逸名。
梅邊月在水，寒夜酒如兵。
悟得乘除數，貧中心自平。
山雲惠二物·梅枝
作者：薛嵎
朝代：宋

贈我江南一朶春，獨清滋味自相親。
只愁月下推敲拙，難與梅花作主人。
山雲惠二物·畫竹
作者：薛嵎
朝代：宋

跬步園林種亦難，渭川還有幾千竿。
山雲遺我冰綃軸，得與梅花相對看。
岁暮书怀
作者：薛嵎
朝代：宋

园林春又近，老态更无懽。
添岁儿童喜，照贫灯火寒。
直心嗟道丧，多事识才难。
已种梅千树，从今烂熳看。
岁暮书怀
作者：薛嵎
朝代：宋

园林春又近，老态更无欢。添岁儿童喜，照贫灯火寒。直心嗟道丧，多事识才难。已种梅千树，从今烂熳看。
己亥大旱官催秋苗甚急
作者：薛嵎
朝代：宋

立秋才一日，期会到林泉。已悟征苗意，曾吟喜雨篇。饥锄山草尽，暍汲井泥坚。闻道邻州牧，忧民夜不眠。
己亥大旱官催秋苗甚急
作者：薛嵎
朝代：宋

立秋纔一日，期会到林泉。
已悟征苗意，曾吟喜雨篇。
饥锄山草尽，暍汲井泥坚。
闻道邻州牧，忧民夜不眠。
己亥大旱官催秋苗甚急
作者：薛嵎
朝代：宋

立秋纔一日，期會到林泉。
已悟征苗意，曾吟喜雨篇。
饑鋤山草盡，暍汲井泥堅。
聞道鄰州牧，憂民夜不眠。
康氏端斋
作者：薛嵎
朝代：宋

于焉能取友，人己两无偏。
立行有如此，前修宜比肩。
吟情近风雅，胸次着林泉。
愧我全迂僻，交游又十年。
康氏端斋
作者：薛嵎
朝代：宋

于焉能取友，人己两无偏。立行有如此，前脩宜比肩。吟情近风雅，胸次著林泉。愧我全迂僻，交游又十年。
康氏端齋
作者：薛嵎
朝代：宋

於焉能取友，人己兩無偏。
立行有如此，前脩宜比肩。
吟情近風雅，胸次著林泉。
愧我全迂僻，交遊又十年。
廉村族人命賦唐補闕薛公墓·其一
作者：薛嵎
朝代：宋

一自東宮吟苜蓿，吁嗟直道竟難容。
精忠夙佇危邦慮，明哲寧高避世蹤。
疎傅有心辭漢陛，甘盤無夢佐商宗。
寥寥千載聞風者，引領猶能式墓松。
廉村族人命賦唐補闕薛公墓·其二
作者：薛嵎
朝代：宋

何處青山無白骨，先生高節死猶存。
古今人物一抔土，閩浙詩書百世孫。
鄉邑有祠尊往哲，樵芻知禁避荒垣。
斷碑殘碣堪摩拭，慙愧年年宿草蕃。
廉村族人命赋唐补阙薛公墓
作者：薛嵎
朝代：宋

一自东宫吟苜蓿，吁嗟直道竟难容。精忠夙伫危邦虑，明哲宁高避世踪。疏傅有心辞汉陛，甘盘无梦佐商宗。寥寥千载闻风者，引领犹能式墓松。何处青山无白骨，先生高节死犹存。古今人物一抔土，闽浙诗书百世孙。乡邑有祠尊往哲，樵刍知禁避荒垣。断碑残碣堪摩拭，惭愧年年宿草蕃。
廉村族人命赋唐补阙薛公墓·其一
作者：薛嵎
朝代：宋

一自东宫吟苜蓿，吁嗟直道竟难容。
精忠夙伫危邦虑，明哲宁高避世踪。
疎傅有心辞汉陛，甘盘无梦佐商宗。
寥寥千载闻风者，引领犹能式墓松。
廉村族人命赋唐补阙薛公墓·其一
作者：薛嵎
朝代：宋

一自东宫吟苜蓿，吁嗟直道竟难容。精忠夙伫危邦虑，明哲宁高避世踪。疏傅有心辞汉陛，甘盘无梦佐商宗。寥寥千载闻风者，引领犹能式墓松。
廉村族人命赋唐补阙薛公墓·其二
作者：薛嵎
朝代：宋
体裁：七言律诗

何处青山无白骨，先生高节死犹存。古今人物一抔土，闽浙诗书百世孙。乡邑有祠尊往哲，樵刍知禁避荒垣。断碑残碣堪摩拭，惭愧年年宿草蕃。
廉村薛庭芝訴貧於余余亦貧不能周之贈以是詩
作者：薛嵎
朝代：宋

兩窮相值愁無計，同是開元補闕孫。
百世清風於此在，莫將貧悴對人言。
廉村薛庭芝诉贫于余余亦贫不能周之赠以是诗
作者：薛嵎
朝代：宋
体裁：七言绝句

两穷相值愁无计，同是开元补阙孙。百世清风于此在，莫将贫悴对人言。
开炉节赋
作者：薛嵎
朝代：宋
体裁：五言律诗

闲身何所似，丈室老维摩。茅屋地炉小，荒园树叶多。移窗就梅影，晒草补渔蓑。似此宁辞苦，边寒尚枕戈。
归云壁上人游方归
作者：薛嵎
朝代：宋
体裁：五言律诗

亦是无心出，不如归意闲。一身随铁锡，十载住金山。定石沾花雨，清斋带病颜。常云迷觉路，只在片言间。
徐太古主清江簿
作者：薛嵎
朝代：宋

四灵诗体变江西，玉笥峰青首入题。旧隐乍违鸥鹭去，新篇高与簿书齐。身闲自喜瓜期远，俸薄还因楮价低。掺别正逢寒食日，洞庭春渌草萋萋。
徐太古主清江簿
作者：薛嵎
朝代：宋

四灵诗体变江西，玉笥峰青首入题。
旧隠乍违鸥鹭去，新篇高与簿书齐。
身闲自喜瓜期远，俸薄还因楮价低。
掺别正逢寒食日，洞庭春渌草萋萋。
徐太古主清江簿
作者：薛嵎
朝代：宋

四靈詩體變江西，玉笥峰青首入題。
舊隠乍違鷗鷺去，新篇高與簿書齊。
身閑自喜瓜期遠，俸薄還因楮價低。
摻別正逢寒食日，洞庭春淥草萋萋。
忆嵇师奥观梅并贵行弟殁后之思
作者：薛嵎
朝代：宋
体裁：七言绝句

不到嵇师今几春，凄凉疋马去无因。同游人葬梅花下，应笑花开不见人。
忆汪氏山亭旧游并简
作者：薛嵎
朝代：宋
体裁：七言律诗

因山为址屋无多，中有幽人衣薜萝。自撷溪毛充野腹，频敲牛角和渔歌。舟车相过情难数，姓字长留石可磨。遥想对床风雨际，一灯终夜照吟哦。
悼张寺丞
作者：薛嵎
朝代：宋
体裁：七言律诗

五马归来绝送迎，全将沤泡视浮荣。宅依林麓楼台小，门有诗书气味清。身后只如僧冷淡，墓头曾是手经营。夫人扶疾秋窗下，深夜看经带哭声。
悼張寺丞
作者：薛嵎
朝代：宋

五馬歸來絕送迎，全將漚泡視浮榮。
宅依林麓樓臺小，門有詩書氣味清。
身後只如僧冷淡，墓頭曾是手經營。
夫人扶疾秋窗下，深夜看經带哭聲。
悼薛君載
作者：薛嵎
朝代：宋

衣被唯綀褐，長閑未覺貧。
將何折君壽，不盡百年身。
竹樹多於屋，禽魚近得人。
生無世情戀，寧復怨蒼旻。
悼薛君载
作者：薛嵎
朝代：宋

衣被唯綀褐，长闲未觉贫。将何折君寿，不尽百年身。竹树多于屋，禽鱼近得人。生无世情恋，宁复怨苍旻。
悼薛君载
作者：薛嵎
朝代：宋

衣被唯綀褐，长闲未觉贫。
将何折君寿，不尽百年身。
竹树多于屋，禽鱼近得人。
生无世情恋，宁復怨苍旻。
感兴
作者：薛嵎
朝代：宋
体裁：五言律诗

箪瓢吾道在，此乐语人难。遗却形骸累，始知天地宽。远山不辨树，高屋易生寒。数夜雪风急，编芦壁未完。
感興
作者：薛嵎
朝代：宋

簞瓢吾道在，此樂語人難。
遺却形骸累，始知天地寬。
遠山不辨樹，高屋易生寒。
數夜雪風急，編蘆壁未完。
憶嵇師奧觀梅并貴行弟歿後之思
作者：薛嵎
朝代：宋

不到嵇師今幾春，凄凉疋馬去無因。
同遊人葬梅花下，應笑花開不見人。
憶汪氏山亭舊遊并簡
作者：薛嵎
朝代：宋

因山爲址屋無多，中有幽人衣薜蘿。
自擷溪毛充野腹，頻敲牛角和漁歌。
舟車相過情難數，姓字長留石可磨。
遥想對牀風雨際，一燈終夜照吟哦。
挽陈运管安人孙氏
作者：薛嵎
朝代：宋

舅家如母在，恸哭泪沾襟。
平日经声断，兹晨佛力深。
墓庐犹手构，捆则是夫箴。
山上半慈竹，从知契夙心。
挽陈运管安人孙氏
作者：薛嵎
朝代：宋

舅家如母在，恸哭泪沾襟。平日经声断，兹晨佛力深。墓庐犹手构，梱则是夫箴。山上半慈竹，从知契夙心。
挽陳運管安人孫氏
作者：薛嵎
朝代：宋

舅家如母在，慟哭淚沾襟。
平日經聲斷，茲晨佛力深。
墓廬猶手構，梱則是夫箴。
山上半慈竹，從知契夙心。
新年换桃符
作者：薛嵎
朝代：宋

桃符频换句难新，休对春风诉旧贫。
近日儿童谈道学，几时征诏及闲人。
山田收薄官输在，树雪吹残曙色真。
慨昔巢由老岩穴，终身击壤作尧民。
新年换桃符
作者：薛嵎
朝代：宋

桃符频换句难新，休对春风诉旧贫。近日儿童谈道学，几时徵诏及闲人。山田收薄官输在，树雪吹残曙色真。慨昔巢由老岩穴，终身击壤作尧民。
新年換桃符
作者：薛嵎
朝代：宋

桃符頻換句難新，休對春風訴舊貧。
近日兒童談道學，幾時徵詔及閑人。
山田收薄官輸在，樹雪吹殘曙色真。
慨昔巢由老巖穴，終身擊壤作堯民。
新春感怀五首
作者：薛嵎
朝代：宋

新春风物旧山川，老大情怀一惘然。桃树不知秦世换，落花流水自年年。儿女添年暗自欣，不知婚嫁逼侬身。羹藜衣褐由天分，莫负当初种德人。自悔中年废读书，馀生祇可业樵渔。青山白屋笑归去，从我高眠百事疏。新种黄精助晚粮，生涯小小拙何妨。春风吹鬓不重绿，白日笑人长自忙。多置田园占好官，妻儿奴婢尽生欢。贫家有子才堪教，身后穷愁且放宽。
新春感怀五首·其一
作者：薛嵎
朝代：宋
体裁：七言绝句

新春风物旧山川，老大情怀一惘然。桃树不知秦世换，落花流水自年年。
新春感怀五首·其三
作者：薛嵎
朝代：宋

自悔中年废读书，余生祇可业樵渔。
青山白屋笑归去，从我高眠百事疎。
新春感怀五首·其三
作者：薛嵎
朝代：宋

自悔中年废读书，馀生祇可业樵渔。青山白屋笑归去，从我高眠百事疏。
新春感怀五首·其二
作者：薛嵎
朝代：宋
体裁：七言绝句

儿女添年暗自欣，不知婚嫁逼侬身。羹藜衣褐由天分，莫负当初种德人。
新春感怀五首·其五
作者：薛嵎
朝代：宋

多置田园占好官，妻儿奴婢尽生欢。贫家有子才堪教，身后穷愁且放宽。
新春感怀五首·其五
作者：薛嵎
朝代：宋

多置田园占好官，妻儿奴婢尽生欢。
贫家有子纔堪教，身后穷愁且放宽。
新春感怀五首·其四
作者：薛嵎
朝代：宋
体裁：七言绝句

新种黄精助晚粮，生涯小小拙何妨。春风吹鬓不重绿，白日笑人长自忙。
新春感懷五首·其一
作者：薛嵎
朝代：宋

新春風物舊山川，老大情懷一惘然。
桃樹不知秦世換，落花流水自年年。
新春感懷五首·其三
作者：薛嵎
朝代：宋

自悔中年廢讀書，餘生祇可業樵漁。
青山白屋笑歸去，從我高眠百事疎。
新春感懷五首·其二
作者：薛嵎
朝代：宋

兒女添年暗自欣，不知婚嫁逼儂身。
羹藜衣褐由天分，莫負當初種德人。
新春感懷五首·其五
作者：薛嵎
朝代：宋

多置田園占好官，妻兒奴婢盡生歡。
貧家有子纔堪教，身後窮愁且放寬。
新春感懷五首·其四
作者：薛嵎
朝代：宋

新種黄精助晚糧，生涯小小拙何妨。
春風吹鬢不重綠，白日笑人長自忙。
新筑湖外草阁
作者：薛嵎
朝代：宋

挥手红尘吾老矣，断堤流水草堂新。
几年荆棘无行路，一日云山有主人。
未许园丁知姓字，先从渔父问仁邻。
谢他鸥鹭烟光裏，飞去飞来伴隠沦。
新筑湖外草阁
作者：薛嵎
朝代：宋

挥手红尘吾老矣，断堤流水草堂新。几年荆棘无行路，一日云山有主人。未许园丁知姓字，先从渔父问仁邻。谢他鸥鹭烟光里，飞去飞来伴隐沦。
新築湖外草閣
作者：薛嵎
朝代：宋

揮手紅塵吾老矣，斷隄流水草堂新。
幾年荆棘無行路，一日雲山有主人。
未許園丁知姓字，先從漁父問仁鄰。
謝他鷗鷺煙光裏，飛去飛來伴隠淪。
方氏墓庐扁曰白云飞处
作者：薛嵎
朝代：宋

诸峰互隐蔽，一望一增悲。触目易成感，思亲无尽时。松扉阴似雨，翁仲立如痴。出岫亦何意，悠然自不知。
方氏墓庐扁曰白云飞处
作者：薛嵎
朝代：宋

诸峰互隠蔽，一望一增悲。
触目易成感，思亲无尽时。
松扉阴似雨，翁仲立如痴。
出岫亦何意，悠然自不知。
方氏墓廬扁曰白雲飛處
作者：薛嵎
朝代：宋

諸峰互隠蔽，一望一增悲。
觸目易成感，思親無盡時。
松扉陰似雨，翁仲立如癡。
出岫亦何意，悠然自不知。
旅中秋夜
作者：薛嵎
朝代：宋

車馬日西東，阮生途自窮。
三年辭舊國，今日又秋風。
邊雁凄凉過，池花寂寞紅。
邦人慣相識，漸覺語音通。
旅中秋夜
作者：薛嵎
朝代：宋
体裁：五言律诗

车马日西东，阮生途自穷。三年辞旧国，今日又秋风。边雁凄凉过，池花寂寞红。邦人惯相识，渐觉语音通。
旅店早起
作者：薛嵎
朝代：宋

半醒夢猶在，擁衾無限情。
曉窗燈影淡，山路雪吟清。
歲暮羨歸客，囊空兼去程。
故書多廢理，驚愧動心旌。
旅店早起
作者：薛嵎
朝代：宋
体裁：五言律诗

半醒梦犹在，拥衾无限情。晓窗灯影淡，山路雪吟清。岁暮羡归客，囊空兼去程。故书多废理，惊愧动心旌。
早起即事
作者：薛嵎
朝代：宋

隔水鐘聲枕上聞，城中人事已紛紛。
開門放鶴溪邊去，衝破閑階一片雲。
早起即事
作者：薛嵎
朝代：宋

隔水钟声枕上闻，城中人事已纷纷。开门放鹤溪边去，冲破闲阶一片云。
早起即事
作者：薛嵎
朝代：宋

隔水钟声枕上闻，城中人事已纷纷。
开门放鹤溪边去，衝破闲阶一片云。
春半
作者：薛嵎
朝代：宋

春半数风雨，水村增晓寒。不辞蓑笠重，自觉起居安。隔雾山疑失，占晴础未乾。可怜桃与李，无语受摧残。
春半
作者：薛嵎
朝代：宋

春半数风雨，水村增晓寒。
不辞蓑笠重，自觉起居安。
隔雾山疑失，占晴础未干。
可怜桃与李，无语受摧残。
春半
作者：薛嵎
朝代：宋

春半數風雨，水村增曉寒。
不辭蓑笠重，自覺起居安。
隔霧山疑失，占晴礎未乾。
可憐桃與李，無語受摧殘。
春晴泛湖
作者：薛嵎
朝代：宋

平湖新涨绿，沙觜净涵波。芳草思无际，春风情最多。移舟动山影，止乐听渔歌。得意唯鸿鹄，高飞避网罗。
春晴泛湖
作者：薛嵎
朝代：宋

平湖新涨绿，沙觜浄涵波。
芳草思无际，春风情最多。
移舟动山影，止乐听渔歌。
得意唯鸿鹄，高飞避网罗。
春晴泛湖
作者：薛嵎
朝代：宋

平湖新漲綠，沙觜浄涵波。
芳草思無際，春風情最多。
移舟動山影，止樂聽漁歌。
得意唯鴻鵠，高飛避網羅。
普覺院登上人房老梅擅名滋久昔四靈與其先師道公方公遊賦詠盈紙距今三世矣余每至其所輒徘徊不忍去登亦對坐不倦有前輩之風槐逕弟拉同遊者賦詩因用其韻俾登藏之庶不愧昔日爾·其一
作者：薛嵎
朝代：宋

年年心與雪霜期，一點寒生古樹枝。
昨夜故人相問信，隔窗無月坐移時。
普覺院登上人房老梅擅名滋久昔四靈與其先師道公方公遊賦詠盈紙距今三世矣余每至其所輒徘徊不忍去登亦對坐不倦有前輩之風槐逕弟拉同遊者賦詩因用其韻俾登藏之庶不愧昔日爾·其二
作者：薛嵎
朝代：宋

四靈歿後誰知己，惟有清香滿舊枝。
頭白山僧猶愛客，爲曾親見老師時。
普觉院登上人房老梅擅名滋久昔四灵与其先师道公方公游赋咏盈纸距今三世矣余每至其所辄徘徊不忍去登亦对坐不倦有前辈之风槐径弟拉同游者赋诗因用其韵俾登藏之庶不愧昔日尔
作者：薛嵎
朝代：宋

年年心与雪霜期，一点寒生古树枝。昨夜故人相问信，隔窗无月坐移时。四灵殁后谁知己，惟有清香满旧枝。头白山僧犹爱客，为曾亲见老师时。
普觉院登上人房老梅擅名滋久昔四灵与其先师道公方公游赋咏盈纸距今三世矣余每至其所辄徘徊不忍去登亦对坐不倦有前辈之风槐径弟拉同游者赋诗因用其韵俾登藏之庶不愧昔日尔·其二
作者：薛嵎
朝代：宋
体裁：七言绝句

四灵殁后谁知己，惟有清香满旧枝。头白山僧犹爱客，为曾亲见老师时。
月海远上人游方过灵隐
作者：薛嵎
朝代：宋

一点灵光在，月生沧海深。此中难著语，何处可相寻。野寺斋无定，穷冬日易阴。听松行九里，却坐冷泉吟。
月海远上人游方过灵隠
作者：薛嵎
朝代：宋

一点灵光在，月生沧海深。
此中难着语，何处可相寻。
野寺斋无定，穷冬日易阴。
听松行九里，却坐冷泉吟。
月海遠上人遊方過靈隠
作者：薛嵎
朝代：宋

一點靈光在，月生滄海深。
此中難著語，何處可相尋。
野寺齋無定，窮冬日易陰。
聽松行九里，却坐冷泉吟。
本无师与槐径弟交游二十年矣古人谓百篇诗尽和一盏酒须分余于二公亦云槐径既殁本无编其往来之诗号曰云林酬唱僭述鄙句奉呈
作者：薛嵎
朝代：宋

中年为此别，悲动故交情。案上云林卷，山中风木声。梦回惊复喜，诗在死如生。几番西郊路，逢师独自行。
本无师与槐径弟交游二十年矣古人谓百篇诗尽和一盏酒须分余于二公亦云槐径既殁本无编其往来之诗号曰云林酬唱僭述鄙句奉呈
作者：薛嵎
朝代：宋

中年为此别，悲动故交情。
案上云林卷，山中风木声。
梦回惊復喜，诗在死如生。
几番西郊路，逢师独自行。
本无师住甸阳山庵
作者：薛嵎
朝代：宋

万松围坐石，大海浴金轮。
不识入城路，唯修成佛身。
出生来虎子，持咒拱山神。
何必工吟苦，机锋自绝尘。
本无师住甸阳山庵
作者：薛嵎
朝代：宋

万松围坐石，大海浴金轮。不识入城路，唯脩成佛身。出生来虎子，持咒拱山神。何必工吟苦，机锋自绝尘。
本無師住甸陽山庵
作者：薛嵎
朝代：宋

萬松圍坐石，大海浴金輪。
不識入城路，唯脩成佛身。
出生來虎子，持咒拱山神。
何必工吟苦，機鋒自絕塵。
本無師與槐徑弟交遊二十年矣古人謂百篇詩盡和一盞酒須分余於二公亦云槐徑既歿本無編其往來之詩號曰雲林酬唱僭述鄙句奉呈
作者：薛嵎
朝代：宋

中年爲此別，悲動故交情。
案上雲林卷，山中風木聲。
夢回驚復喜，詩在死如生。
幾番西郊路，逢師獨自行。
朱氏云壑
作者：薛嵎
朝代：宋

舒卷悠悠付太空，居然丘壑具胸中。人生知己终难必，世上无心自不同。片石若浮龙在水，远峰欲露树吟风。羡君隐处有如此，想见诗成字字工。
朱氏云壑
作者：薛嵎
朝代：宋

舒卷悠悠付太空，居然丘壑具胸中。
人生知己终难必，世上无心自不同。
片石若浮龙在水，远峰欲露树吟风。
羡君隠处有如此，想见诗成字字工。
朱氏雲壑
作者：薛嵎
朝代：宋

舒卷悠悠付太空，居然丘壑具胸中。
人生知己終難必，世上無心自不同。
片石若浮龍在水，遠峰欲露樹吟風。
羨君隠處有如此，想見詩成字字工。
李氏愛山樓
作者：薛嵎
朝代：宋

境自吾心會，於焉識所存。
鳥聲喧後寂，樹色郭中村。
靜壽備仁理，乾坤悟易門。
白雲同此意，相對亦無言。
李氏爱山楼
作者：薛嵎
朝代：宋

境自吾心会，于焉识所存。鸟声喧后寂，树色郭中村。静寿备仁理，乾坤悟易门。白云同此意，相对亦无言。
李氏爱山楼
作者：薛嵎
朝代：宋

境自吾心会，于焉识所存。
鸟声喧后寂，树色郭中村。
静寿备仁理，干坤悟易门。
白云同此意，相对亦无言。
松冈过许峰送葬
作者：薛嵎
朝代：宋
体裁：五言律诗

此行吟更苦，哭舅万山深。处士花犹昔，何人诗在今。奉亲无旅况，对佛动慈心。霜夜增寒思，半床安纸衾。
松岡過許峰送葬
作者：薛嵎
朝代：宋

此行吟更苦，哭舅萬山深。
處士花猶昔，何人詩在今。
奉親無旅况，對佛動慈心。
霜夜增寒思，半牀安紙衾。
松阜弟于宝成寺祖墓之侧营创别业为赋得闲亭诗取又得浮生半日闲之句
作者：薛嵎
朝代：宋

陟巘心已清，复此风雨蔽。高人疏凿馀，理道颇超诣。卜筑谐素志，缁侣欣共济。脩竹尚无恙，巢鹤亦数世。空山岚欲滴，近水石可憩。春睡朝旭升，夜语孤烛继。高扁出林麓，先垄记苗裔。严钟警晨昏，群岫罗扈卫。身同野鹿游，迹许巢父媲。蜗角自为雄，蚁磨卒至毙。靡怀半日羡，讵识终老计。吾庐并渔村，兴往辄鼓枻。野衣裁芰荷，败屋粘薜荔。川陆阻会面，岁月迅流逝。兹情不可忘，淡交慎勿替。及时毕婚嫁，即事无芥蒂。相从丘壑真，永使心迹契。泉石闻斯言，庶以当盟誓。
松阜弟于宝成寺祖墓之侧营创别业为赋得闲亭诗取又得浮生半日闲之句
作者：薛嵎
朝代：宋

陟巘心已清，復此风雨蔽。
高人疏凿余，理道颇超诣。
卜筑谐素志，缁侣欣共济。
修竹尚无恙，巢鹤亦数世。
空山岚欲滴，近水石可憇。
春睡朝旭升，夜语孤烛继。
高扁出林麓，先壠记苗裔。
严钟警晨昏，群岫罗扈卫。
身同野鹿游，迹许巢父媲。
蜗角自为雄，蚁磨卒至毙。
靡怀半日羡，讵识终老计。
吾庐并渔村，兴往辄鼓枻。
野衣裁芰荷，败屋粘薜荔。
川陆阻会面，岁月迅流逝。
兹情不可忘，淡交慎勿替。
及时毕婚嫁，即事无芥蔕。
相从丘壑真，永使心迹契。
泉石闻斯言，庶以当盟誓。
松阜弟於寶成寺祖墓之側營創別業爲賦得閑亭詩取又得浮生半日閑之句
作者：薛嵎
朝代：宋

陟巘心已清，復此風雨蔽。
高人疏鑿餘，理道頗超詣。
卜築諧素志，緇侶欣共濟。
脩竹尚無恙，巢鶴亦數世。
空山嵐欲滴，近水石可憇。
春睡朝旭升，夜語孤燭繼。
高扁出林麓，先壠記苗裔。
嚴鐘警晨昏，群岫羅扈衛。
身同野鹿遊，跡許巢父媲。
蝸角自爲雄，蟻磨卒至斃。
靡懷半日羨，詎識終老計。
吾廬並漁村，興往輒鼓枻。
野衣裁芰荷，敗屋粘薜荔。
川陸阻會面，歲月迅流逝。
茲情不可忘，淡交慎勿替。
及時畢婚嫁，即事無芥蔕。
相從丘壑真，永使心迹契。
泉石聞斯言，庶以當盟誓。
松風閣
作者：薛嵎
朝代：宋

地形連斗閣連雲，松籟曾經佛祖聞。
永夜月明人到少，海光山色自平分。
松風隆首座住雲際禪院
作者：薛嵎
朝代：宋

山門開望海，鐘鼓動魚龍。
人具慈悲相，秋生寂寞容。
隨身唯一鉢，留偈別雙松。
後夜橋西月，支筇失所從。
松风阁
作者：薛嵎
朝代：宋
体裁：七言绝句

地形连斗阁连云，松籁曾经佛祖闻。永夜月明人到少，海光山色自平分。
松风隆首座住云际禅院
作者：薛嵎
朝代：宋
体裁：五言律诗

山门开望海，钟鼓动鱼龙。人具慈悲相，秋生寂寞容。随身唯一钵，留偈别双松。后夜桥西月，支筇失所从。
林景云令祖夫妻随其子各居同日葬
作者：薛嵎
朝代：宋
体裁：七言律诗

真诰岩前旧筑居，夫妻双化是仙期。至今耕陇桑麻地，全似桃源晋宋时。窀穸同晨符吉卜，亲朋分夜别灵帷。诗书孙子名方盛，锦诰重恩日未迟。
林景云参学
作者：薛嵎
朝代：宋
体裁：七言律诗

一门四世同堂乐，门外传呼释褐归。自此高车访游旧，屏将呵从叩渔扉。三冬晴暖春寒在，千里诗书野意违。又说携琴搜逸谱，休嫌古调按今徽。
林景雲令祖夫妻隨其子各居同日葬
作者：薛嵎
朝代：宋

真誥巖前舊築居，夫妻雙化是仙期。
至今耕隴桑麻地，全似桃源晉宋時。
窀穸同晨符吉卜，親朋分夜別靈帷。
詩書孫子名方盛，錦誥重恩日未遲。
林景雲參學
作者：薛嵎
朝代：宋

一門四世同堂樂，門外傳呼釋褐歸。
自此高車訪遊舊，屏將呵從叩漁扉。
三冬晴暖春寒在，千里詩書野意違。
又說携琴搜逸譜，休嫌古調按今徽。
林氏梅岩
作者：薛嵎
朝代：宋
体裁：七言律诗

古意元从澹泊来，云根香雪点矶苔。静观造化春长在，不是冰霜冻得开。半影落池涵洁白，一峰无路接尘埃。逋仙家世君端的，只恐清吟未易陪。
林氏梅巖
作者：薛嵎
朝代：宋

古意元從澹泊來，雲根香雪點磯苔。
靜觀造化春長在，不是冰霜凍得開。
半影落池涵潔白，一峰無路接塵埃。
逋仙家世君端的，只恐清吟未易陪。
柴門
作者：薛嵎
朝代：宋

春風隨處好，吟事又相催。
觸石雲飛去，呼童鶴誤來。
杖藜無疾步，花地有香埃。
不許車塵入，柴門只半開。
柴门
作者：薛嵎
朝代：宋
体裁：五言律诗

春风随处好，吟事又相催。触石云飞去，呼童鹤误来。杖藜无疾步，花地有香埃。不许车尘入，柴门只半开。
栖褊绝句
作者：薛嵎
朝代：宋
体裁：七言绝句

不学踰垣与闭门，诛茅先卜远人村。钓鱼矶在平如席，坐对青山无一言。
棲褊絕句
作者：薛嵎
朝代：宋

不學踰垣與閉門，誅茅先卜遠人村。
釣魚磯在平如席，坐對青山無一言。
歲暮書懷
作者：薛嵎
朝代：宋

園林春又近，老態更無懽。
添歲兒童喜，照貧燈火寒。
直心嗟道喪，多事識才難。
已種梅千樹，從今爛熳看。
歸雲壁上人遊方歸
作者：薛嵎
朝代：宋

亦是無心出，不如歸意閑。
一身隨鐵錫，十載住金山。
定石沾花雨，清齋带病顔。
常云迷覺路，只在片言間。
清醒
作者：薛嵎
朝代：宋
体裁：七言绝句

独怀忠愤赴湘中，举国昏昏志不同。渔父笑君君亦笑，烟波相望各西东。
清醒
作者：薛嵎
朝代：宋

獨懷忠憤赴湘中，舉國昏昏志不同。
漁父笑君君亦笑，煙波相望各西東。
渔家
作者：薛嵎
朝代：宋

生涯渔业在，屋漏旋增茅。
莫道直鈎拙，翻同稚子敲。
夜灯切竹火，宾坐具山肴。
中有白头者，离骚手自抄。
渔家
作者：薛嵎
朝代：宋

生涯渔业在，屋漏旋增茅。莫道直钩拙，翻同稚子敲。夜灯切竹火，宾坐具山肴。中有白头者，离骚手自抄。
渔村会诸友戏呈
作者：薛嵎
朝代：宋
体裁：七言律诗

矶头濯足动沧浪，独醒何曾与世妨。尽写骚经粘屋壁，未逢渔父似潇湘。远山不离烟云色，流水时闻兰杜香。制得荷衣恐惊俗，对人称是楚贤装。
渔村偶题
作者：薛嵎
朝代：宋
体裁：五言律诗

莫道柴门窄，断无车马声。苦吟成集少，久病见人生。花落寒犹在，春阴雨未成。渔村名自我，鸥鹭勿相轻。
渔村即事
作者：薛嵎
朝代：宋
体裁：五言律诗

维舟古渡头，四望是汀洲。水阔唯宜夏，荷枯不碍秋。困归牛背稳，晓汲井云浮。独坐愁无侣，多番为月留。
渔村有感
作者：薛嵎
朝代：宋
体裁：七言律诗

小窗长日苦吟声，独倚阑干看晚晴。居士莫疑贫可弃，春风不为病相轻。梅边纸帐重重影，壁上离骚字字清。鸥鹭往来情更熟，只消此地度残生。
渔村杂句十首
作者：薛嵎
朝代：宋

莫论尘土与烟霞，收拾襟怀即我家。絮帽蒙头霜月下，水村深夜看梅花。非智非愚浪著鞭，前程倒指事茫然。临流一洗巢由耳，独立斜阳认钓船。尽醉茅柴得自由，芦花飞雪满人头。蓑衣碎叶重重补，听雨吟风卒未休。青山如主复如宾，相对无言意自真。富贵不应忘此味，从来世上少闲人。月下门开不用敲，渡头长系木兰桡。盘餐市远从真率，会宿何妨屡卜宵。泽畔行行歌楚骚，一襟忠愤付湘涛。难教举世无醒者，莫羡渔翁活计高。三五人家住一湾，近城无路去来难。溪边自结同吟友，松柏青青到岁寒。野水微茫路欲迷，重重沙渚自高低。鹭鸶飞过无心泊，直入残阳树杪栖。猿鹤何曾肯受羁，偶来亭畔立多时。物情未到忘机地，步步行行只自疑。白云相顾尚依依，十载江湖负宿知。时事未容轻所学，山中依旧只吟诗。
渔村杂句十首
作者：薛嵎
朝代：宋

非智非愚浪着鞭，前程倒指事茫然。
临汉一洗巢由耳，独立斜阳认钓船。
渔村杂句十首·其一
作者：薛嵎
朝代：宋
体裁：七言绝句

莫论尘土与烟霞，收拾襟怀即我家。絮帽蒙头霜月下，水村深夜看梅花。
渔村杂句十首·其七
作者：薛嵎
朝代：宋
体裁：七言绝句

三五人家住一湾，近城无路去来难。溪边自结同吟友，松柏青青到岁寒。
渔村杂句十首·其三
作者：薛嵎
朝代：宋
体裁：七言绝句

尽醉茅柴得自由，芦花飞雪满人头。蓑衣碎叶重重补，听雨吟风卒未休。
渔村杂句十首·其九
作者：薛嵎
朝代：宋
体裁：七言绝句

猿鹤何曾肯受羁，偶来亭畔立多时。物情未到忘机地，步步行行只自疑。
渔村杂句十首·其二
作者：薛嵎
朝代：宋

非智非愚浪着鞭，前程倒指事茫然。
临流一洗巢由耳，独立斜阳认钓船。
渔村杂句十首·其二
作者：薛嵎
朝代：宋

非智非愚浪著鞭，前程倒指事茫然。临流一洗巢由耳，独立斜阳认钓船。
渔村杂句十首·其五
作者：薛嵎
朝代：宋

月下门开不用敲，渡头长系木兰桡。盘餐市远从真率，会宿何妨屡卜宵。
渔村杂句十首·其五
作者：薛嵎
朝代：宋

月下门开不用敲，渡头长繫木兰桡。
盘餐市远从真率，会宿何妨屡卜宵。
渔村杂句十首·其八
作者：薛嵎
朝代：宋
体裁：七言绝句

野水微茫路欲迷，重重沙渚自高低。鹭鸶飞过无心泊，直入残阳树杪栖。
渔村杂句十首·其六
作者：薛嵎
朝代：宋
体裁：七言绝句

泽畔行行歌楚骚，一襟忠愤付湘涛。难教举世无醒者，莫羡渔翁活计高。
渔村杂句十首·其十
作者：薛嵎
朝代：宋
体裁：七言绝句

白云相顾尚依依，十载江湖负宿知。时事未容轻所学，山中依旧只吟诗。
渔村杂句十首·其四
作者：薛嵎
朝代：宋

青山如主复如宾，相对无言意自真。富贵不应忘此味，从来世上少闲人。
渔村杂句十首·其四
作者：薛嵎
朝代：宋

青山如主復如宾，相对无言意自真。
富贵不应忘此味，从来世上少闲人。
渔村杂句十首普觉院登上人房老梅擅名滋久昔四灵与其先师道公方公游赋咏盈纸距今三世矣余每至其所辄徘徊不忍去登亦对坐不倦有前辈之风槐径弟拉同游者赋诗因用其韵俾登藏之庶不愧昔日尔·其一
作者：薛嵎
朝代：宋
体裁：七言绝句

年年心与雪霜期，一点寒生古树枝。昨夜故人相问信，隔窗无月坐移时。
渔村杂诗十首再和前韵
作者：薛嵎
朝代：宋

晴空万里散馀霞，一叶渔舟稳似家。学道未能全寡欲，水边隙地亦栽花。兰菊分畦笋作鞭，南山相对意悠然。城中有路何曾入，只许苍头趁钓船。此身闲却有来由，白发中年已上头。莫道无官无可弃，从今放下一齐休。独作渔樵最上宾，土风淳朴物情真。鲍家兄弟皆和乐，林子诗豪胆压人。巡檐脩竹晚风敲，古寺僧归月下桡。童子闭门无一事，只须清坐过中宵。微吟朗咏足风骚，切莫危言试怒涛。云本无心泉自洁，不因作意立名高。生涯小小落溪湾，妻子知时不说难。毕竟直钩为计拙，晚来无酒可销寒。暝色和烟四望迷，仰眠牛背觉天低。村翁遥指笙歌处，此地鱼沉鸟不栖。雉入樊笼马受羁，低头犹怕欠趋时。人心到此无真识，未必人疑先自疑。岁寒无物可相依，惟有梅花似故知。名世何曾在科甲，西湖处士只吟诗。
渔村杂诗十首再和前韵·其一
作者：薛嵎
朝代：宋

晴空万里散余霞，一叶渔舟稳似家。
学道未能全寡欲，水边隙地亦栽花。
渔村杂诗十首再和前韵·其一
作者：薛嵎
朝代：宋

晴空万里散馀霞，一叶渔舟稳似家。学道未能全寡欲，水边隙地亦栽花。
渔村杂诗十首再和前韵·其七
作者：薛嵎
朝代：宋

生涯小小落溪湾，妻子知时不说难。
毕竟直鈎为计拙，晚来无酒可销寒。
渔村杂诗十首再和前韵·其七
作者：薛嵎
朝代：宋

生涯小小落溪湾，妻子知时不说难。毕竟直钩为计拙，晚来无酒可销寒。
渔村杂诗十首再和前韵·其三
作者：薛嵎
朝代：宋

此身闲却有来由，白发中年已上头。莫道无官无可弃，从今放下一齐休。
渔村杂诗十首再和前韵·其三
作者：薛嵎
朝代：宋

此身闲却有来由，白髮中年已上头。
莫道无官无可弃，从今放下一齐休。
渔村杂诗十首再和前韵·其九
作者：薛嵎
朝代：宋
体裁：七言绝句

雉入樊笼马受羁，低头犹怕欠趋时。人心到此无真识，未必人疑先自疑。
渔村杂诗十首再和前韵·其二
作者：薛嵎
朝代：宋
体裁：七言绝句

兰菊分畦笋作鞭，南山相对意悠然。城中有路何曾入，只许苍头趁钓船。
渔村杂诗十首再和前韵·其五
作者：薛嵎
朝代：宋

巡檐修竹晚风敲，古寺僧归月下桡。
童子闭门无一事，只须清坐过中宵。
渔村杂诗十首再和前韵·其五
作者：薛嵎
朝代：宋

巡檐脩竹晚风敲，古寺僧归月下桡。童子闭门无一事，只须清坐过中宵。
渔村杂诗十首再和前韵·其八
作者：薛嵎
朝代：宋
体裁：七言绝句

暝色和烟四望迷，仰眠牛背觉天低。村翁遥指笙歌处，此地鱼沉鸟不栖。
渔村杂诗十首再和前韵·其六
作者：薛嵎
朝代：宋
体裁：七言绝句

微吟朗咏足风骚，切莫危言试怒涛。云本无心泉自洁，不因作意立名高。
渔村杂诗十首再和前韵·其十
作者：薛嵎
朝代：宋
体裁：七言绝句

岁寒无物可相依，惟有梅花似故知。名世何曾在科甲，西湖处士只吟诗。
渔村杂诗十首再和前韵·其四
作者：薛嵎
朝代：宋
体裁：七言绝句

独作渔樵最上宾，土风淳朴物情真。鲍家兄弟皆和乐，林子诗豪胆压人。
渔村远望因思槐径弟同游之乐
作者：薛嵎
朝代：宋
体裁：七言律诗

满山残雪满溪云，唯有沙鸥独见亲。往事不堪频入梦，吟篇无数更愁人。扁舟欲渡同谁载，破衲蒙头近六旬。尚拟来生因可结，凄凉何处问苍旻。
渔父
作者：薛嵎
朝代：宋
体裁：五言律诗

一笠一蓑衣，空江雨雪霏。得鱼虽假饵，于世本无机。晚唱教儿和，闲身尽醉归。沧浪犹未足，长羡白鸥飞。
渔父
作者：薛嵎
朝代：宋

一笠一蓑衣，空江雨雪霏。
得鱼虽假饵，於世本无机，
晚唱教儿和，闲身尽醉归。
沧流犹未足，长羡白鸥飞。
渔父词七首
作者：薛嵎
朝代：宋

白发髼忪不记年，扁舟泊在荻花边。
天上月，水中天，
夜夜烟波得意眠。
渔父词七首·其七
作者：薛嵎
朝代：宋

只有青山可卜邻，妻儿语笑意全真。
休识字，莫嫌贫，方是安闲第一人。
渔父词七首·其三
作者：薛嵎
朝代：宋

湘妃泪染竹痕斑，风雨连朝下钓难。
春浪急，石矶寒，买得茅柴味亦酸。
湖外別業四詠·歸潔庵
作者：薛嵎
朝代：宋

行藏自有意，非命亦非時。
洗耳笑心褊，折腰慚悟遲。
榮枯花上見，寒暑鬢邊知。
獨立衡門下，悠悠千古思。
湖外別業四詠·漁村晚照
作者：薛嵎
朝代：宋

舊遊憶得瀟湘路，今喜烟波似舊時。
澤畔怕逢漁父問，桃源已被世人知。
數家草市添新戶，一樹寒鴉傍古祠。
蘭杜香深洲渚闊，小窗長日賦騷辭。
湖外別業四詠·苜蓿軒
作者：薛嵎
朝代：宋

好是春風長育天，闌干低護曉窗前。
園丁未必知吾事，補闕清聲四百年。
湖外別業四詠·蓑衣步
作者：薛嵎
朝代：宋

水浸石根冷，風吹藤葉飛。
菰蒲秋影裏，長趁釣船歸。
湖外别业四咏 其四 蓑衣步
作者：薛嵎
朝代：宋

水浸石根冷，风吹藤叶飞。菰蒲秋影里，长趁钓船归。
湖外别业四咏 其四 蓑衣步
作者：薛嵎
朝代：宋

水浸石根冷，风吹藤叶飞。菰蒲秋影里，长趁钓船归。好是春风长育天，阑干低护晓窗前。园丁未必知吾事，补阙清声四百年。
湖外别业四咏·归洁庵
作者：薛嵎
朝代：宋
体裁：五言律诗

行藏自有意，非命亦非时。洗耳笑心褊，折腰惭悟迟。荣枯花上见，寒暑鬓边知。独立衡门下，悠悠千古思。
湖外别业四咏·归洁庵
作者：薛嵎
朝代：宋

行藏自有意，非命亦非时。洗耳笑心褊，折腰惭悟迟。荣枯花上见，寒暑鬓边知。独立衡门下，悠悠千古思。旧游忆得潇湘路，今喜烟波似旧时。泽畔怕逢渔父问，桃源已被世人知。数家草市添新户，一树寒鸦傍古祠。兰杜香深洲渚阔，小窗长日赋骚辞。
湖外别业四咏·渔村晚照
作者：薛嵎
朝代：宋
体裁：七言律诗

旧游忆得潇湘路，今喜烟波似旧时。泽畔怕逢渔父问，桃源已被世人知。数家草市添新户，一树寒鸦傍古祠。兰杜香深洲渚阔，小窗长日赋骚辞。
湖外别业四咏·苜蓿轩
作者：薛嵎
朝代：宋
体裁：七言绝句

好是春风长育天，阑干低护晓窗前。园丁未必知吾事，补阙清声四百年。
湖外别业四咏·蓑衣步
作者：薛嵎
朝代：宋

水浸石根冷，风吹藤叶飞。
菰蒲秋影裏，长趁钓船归。
湖外泛雪
作者：薛嵎
朝代：宋
体裁：七言律诗

雨雪连朝意未休，支筇难步最高楼。梅花不识春风面，野水相平古渡头。船上看山无屋碍，尘中阅世似沤浮。一生穷苦缘诗僻，莫把诗穷认作愁。
湖外泛雪
作者：薛嵎
朝代：宋

雨雪連朝意未休，支筇難步最高樓。
梅花不識春風面，野水相平古渡頭。
船上看山無屋礙，塵中閲世似漚浮。
一生窮苦緣詩僻，莫把詩窮認作愁。
漁家
作者：薛嵎
朝代：宋

生涯漁業在，屋漏旋增茅。
莫道直鈎拙，翻同稚子敲。
夜燈切竹火，賓坐具山肴。
中有白頭者，離騷手自抄。
漁村偶題
作者：薛嵎
朝代：宋

莫道柴門窄，斷無車馬聲。
苦吟成集少，久病見人生。
花落寒猶在，春陰雨未成。
漁村名自我，鷗鷺勿相輕。
漁村即事
作者：薛嵎
朝代：宋

維舟古渡頭，四望是汀洲。
水闊唯宜夏，荷枯不礙秋。
困歸牛背穩，曉汲井雲浮。
獨坐愁無侶，多番爲月留。
漁村會諸友戲呈
作者：薛嵎
朝代：宋

磯頭濯足動滄浪，獨醒何曾與世妨。
盡寫騷經粘屋壁，未逢漁父似瀟湘。
遠山不離煙雲色，流水時聞蘭杜香。
製得荷衣恐驚俗，對人稱是楚賢裝。
漁村有感
作者：薛嵎
朝代：宋

小窗長日苦吟聲，獨倚闌干看晚晴。
居士莫疑貧可棄，春風不爲病相輕。
梅邊紙帳重重影，壁上離騷字字清。
鷗鷺往來情更熟，只消此地度殘生。
漁村遠望因思槐逕弟同遊之樂
作者：薛嵎
朝代：宋

滿山殘雪滿溪雲，唯有沙鷗獨見親。
往事不堪頻入夢，吟篇無數更愁人。
扁舟欲渡同誰載，破衲蒙頭近六旬。
尚擬來生因可結，凄凉何處問蒼旻。
漁村雜句十首·其一
作者：薛嵎
朝代：宋

莫論塵土與煙霞，收拾襟懷即我家。
絮帽蒙頭霜月下，水村深夜看梅花。
漁村雜句十首·其一〇
作者：薛嵎
朝代：宋

白雲相顧尚依依，十載江湖負宿知。
時事未容輕所學，山中依舊只吟詩。
漁村雜句十首·其七
作者：薛嵎
朝代：宋

三五人家住一灣，近城無路去來難。
溪邊自結同吟友，松柏青青到歲寒。
漁村雜句十首·其三
作者：薛嵎
朝代：宋

盡醉茅柴得自由，蘆花飛雪滿人頭。
蓑衣碎葉重重補，聽雨吟風卒未休。
漁村雜句十首·其九
作者：薛嵎
朝代：宋

猿鶴何曾肯受羈，偶來亭畔立多時。
物情未到忘機地，步步行行只自疑。
漁村雜句十首·其二
作者：薛嵎
朝代：宋

非智非愚浪著鞭，前程倒指事茫然。
臨流一洗巢由耳，獨立斜陽認釣船。
漁村雜句十首·其五
作者：薛嵎
朝代：宋

月下門開不用敲，渡頭長繫木蘭橈。
盤餐市遠從真率，會宿何妨屢卜宵。
漁村雜句十首·其八
作者：薛嵎
朝代：宋

野水微茫路欲迷，重重沙渚自高低。
鷺鷥飛過無心泊，直入殘陽樹杪棲。
漁村雜句十首·其六
作者：薛嵎
朝代：宋

澤畔行行歌楚騷，一襟忠憤付湘濤。
難教舉世無醒者，莫羨漁翁活計高。
漁村雜句十首·其四
作者：薛嵎
朝代：宋

青山如主復如賓，相對無言意自真。
富貴不應忘此味，從來世上少閑人。
漁村雜詩十首再和前韻·其一
作者：薛嵎
朝代：宋

晴空萬里散餘霞，一葉漁舟穩似家。
學道未能全寡欲，水邊隙地亦栽花。
漁村雜詩十首再和前韻·其一〇
作者：薛嵎
朝代：宋

歲寒無物可相依，惟有梅花似故知。
名世何曾在科甲，西湖處士只吟詩。
漁村雜詩十首再和前韻·其七
作者：薛嵎
朝代：宋

生涯小小落溪灣，妻子知時不說難。
畢竟直鈎爲計拙，晚來無酒可銷寒。
漁村雜詩十首再和前韻·其三
作者：薛嵎
朝代：宋

此身閑却有來由，白髮中年已上頭。
莫道無官無可棄，從今放下一齊休。
漁村雜詩十首再和前韻·其九
作者：薛嵎
朝代：宋

雉入樊籠馬受羈，低頭猶怕欠趨時。
人心到此無真識，未必人疑先自疑。
漁村雜詩十首再和前韻·其二
作者：薛嵎
朝代：宋

蘭菊分畦筍作鞭，南山相對意悠然。
城中有路何曾入，只許蒼頭趁釣船。
漁村雜詩十首再和前韻·其五
作者：薛嵎
朝代：宋

巡簷脩竹晚風敲，古寺僧歸月下橈。
童子閉門無一事，只須清坐過中宵。
漁村雜詩十首再和前韻·其八
作者：薛嵎
朝代：宋

暝色和煙四望迷，仰眠牛背覺天低。
村翁遥指笙歌處，此地魚沉鳥不棲。
漁村雜詩十首再和前韻·其六
作者：薛嵎
朝代：宋

微吟朗詠足風騷，切莫危言試怒濤。
雲本無心泉自潔，不因作意立名高。
漁村雜詩十首再和前韻·其四
作者：薛嵎
朝代：宋

獨作漁樵最上賓，土風淳朴物情真。
鮑家兄弟皆和樂，林子詩豪膽壓人。
漁父
作者：薛嵎
朝代：宋

一笠一蓑衣，空江雨雪霏。
得魚雖假餌，於世本無機。
晚唱教兒和，閑身盡醉歸。
滄浪猶未足，長羨白鷗飛。
漁父詞七首·其一
作者：薛嵎
朝代：宋

蘭芷流來水亦香，滿汀鷗鷺動斜陽。
聲欵乃，間鳴榔，儂家只住岸西旁。
漁父詞七首·其七
作者：薛嵎
朝代：宋

只有青山可卜鄰，妻兒語笑意全真。
休識字，莫嫌貧，方是安閑第一人。
漁父詞七首·其三
作者：薛嵎
朝代：宋

湘妃淚染竹痕斑，風雨連朝下釣難。
春浪急，石磯寒，買得茅柴味亦酸。
漁父詞七首·其二
作者：薛嵎
朝代：宋

翁嫗齊眉婦亦賢，小姑顔貌正笄年。
頭髮亂，髻鬟偏，愛把花枝立柂前。
漁父詞七首·其五
作者：薛嵎
朝代：宋

離騷讀罷怨聲聲，曾向江邊問屈平。
醒還醉，醉還醒，笑指滄浪可濯纓。
漁父詞七首·其六
作者：薛嵎
朝代：宋

白髮髼鬆不記年，扁舟泊在荻花邊。
天上月，水中天，夜夜煙波得意眠。
漁父詞七首·其四
作者：薛嵎
朝代：宋

滿湖飛雪攪長空，急起呼兒上短篷。
蓑笠具，畫圖同，鐵笛聲長曲未終。
潘南夫察院出台乡人荣其归拉余迎访因赋七言
作者：薛嵎
朝代：宋

囊封朝上暮身挤，谗口何如万目齐。
昔谓椒兰诚择地，今知萧艾适同畦。
波涛不动中流砥，风雨难瘖晦旦鸡。
自着渔蓑厌趋谒，晨钟欣出郭门西。
潘南夫察院出台乡人荣其归拉余迎访因赋七言
作者：薛嵎
朝代：宋

囊封朝上暮身挤，谗口何如万目齐。昔谓椒兰诚择地，今知萧艾适同畦。波涛不动中流砥，风雨难瘖晦旦鸡。自著渔蓑厌趋谒，晨钟欣出郭门西。
潘南夫察院出臺鄉人榮其歸拉余迎訪因賦七言
作者：薛嵎
朝代：宋

囊封朝上暮身擠，讒口何如萬目齊。
昔謂椒蘭誠擇地，今知蕭艾適同畦。
波濤不動中流砥，風雨難瘖晦旦雞。
自著漁蓑厭趨謁，晨鐘欣出郭門西。
潘怀古参学
作者：薛嵎
朝代：宋
体裁：七言律诗

同吟四十过三四，常恨诗衔欠一官。人事中年多感慨，仕途今日更艰难。炉亭围坐推前辈，夜店单床定薄寒。最喜亲庭佳阙近，尽携儿女入长安。
潘懷古參學
作者：薛嵎
朝代：宋

同吟四十過三四，常恨詩銜欠一官。
人事中年多感慨，仕途今日更艱難。
爐亭圍坐推前輩，夜店單牀定薄寒。
最喜親庭佳闕近，盡携兒女入長安。
潘氏可軒
作者：薛嵎
朝代：宋

可人居此地，稱此可軒名。
力學倘無倦，終身集大成。
言辭寓深淺，權度要分明。
體認工夫到，何妨緩作程。
潘氏可轩
作者：薛嵎
朝代：宋
体裁：五言律诗

可人居此地，称此可轩名。力学倘无倦，终身集大成。言辞寓深浅，权度要分明。体认工夫到，何妨缓作程。
潘氏梅所
作者：薛嵎
朝代：宋
体裁：五言律诗

种梅营数椽，四壁但萧然。清带山林气，香来笔砚边。云深天向晚，人立鹤趋前。余亦岁寒者，相从恰暮年。
潘氏梅所
作者：薛嵎
朝代：宋

種梅營數椽，四壁但蕭然。
清带山林氣，香來筆硯邊。
雲深天向晚，人立鶴趨前。
余亦歲寒者，相從恰暮年。
爲張上翁賦松交
作者：薛嵎
朝代：宋

之人梅竹操，抱此歲寒心。
古道久不作，高風獨在今。
無言欣意會，肥遯愛山深。
我亦蕭閑者，從君澗壑吟。
爲槐逕弟賦亦愛
作者：薛嵎
朝代：宋

無私天地情，物我豈殊形。
此事關方寸，何人立戶庭。
一琴調舜曲，半壁寫西銘。
萬慮境常適，誰能羨獨醒。
爲歸雲師賦野航
作者：薛嵎
朝代：宋

遇坎與乘流，誰能捨迹求。
即空皆是境，大渡本無舟。
風浪隨機息，乾坤任泡浮。
可憐迷岸者，漂蕩幾時休。
爲迪上人賦寒倚
作者：薛嵎
朝代：宋

山僧愛脩竹，種此出囂塵。
霜雪不知苦，歲時長自春。
定回閑坐石，風過動吟身。
儻欲求歸止，清虛即道真。
爲鄭菊山賦斗室
作者：薛嵎
朝代：宋

居然真樂地，跬步亦徜徉。
大器何曾局，脩程未易量。
中天應躔象，吾道即宮牆。
萬斛泉源在，非徒志秕糠。
独宿山中
作者：薛嵎
朝代：宋

涧水松风声不断，白云飞上屋头栖。山中昨夜孤吟客，只把无眠便作题。诛茅无地结庵迟，借得人家近翠微。何事树禽惊不起，也应知我久忘机。
独宿山中·其一
作者：薛嵎
朝代：宋
体裁：七言绝句

涧水松风声不断，白云飞上屋头栖。山中昨夜孤吟客，只把无眠便作题。
独宿山中·其二
作者：薛嵎
朝代：宋
体裁：七言绝句

诛茅无地结庵迟，借得人家近翠微。何事树禽惊不起，也应知我久忘机。
獨宿山中·其一
作者：薛嵎
朝代：宋

澗水松風聲不斷，白雲飛上屋頭栖。
山中昨夜孤吟客，只把無眠便作題。
獨宿山中·其二
作者：薛嵎
朝代：宋

誅茅無地結庵遲，借得人家近翠微。
何事樹禽驚不起，也應知我久忘機。
王九山挽詩·其一
作者：薛嵎
朝代：宋

古史無完傅，清風獨可模。
從誰問出處，舉世在泥塗。
氣直於時忤，身榮與道俱。
士林爲重惜，揮淚奠生芻。
王九山挽詩·其三
作者：薛嵎
朝代：宋

俗論鄙迂儒，公胡獨受欺。
焦桐方入調，夜鵲忽驚枝。
心事將誰許，身名負己知。
九原如可作，白首誓爲期。
王九山挽詩·其二
作者：薛嵎
朝代：宋

修行過衲子，蔬飯幾昏晨。
自草休官疏，猶嫌在世身。
片雲先塚近，寒月萬松鄰。
爲鬼還應別，平生有善因。
王九山挽诗
作者：薛嵎
朝代：宋

古史无完傅，清风独可模。从谁问出处，举世在泥涂。气直于时忤，身荣与道俱。士林为重惜，挥泪奠生刍。修行过衲子，蔬饭几昏晨。自草休官疏，犹嫌在世身。片云先冢近，寒月万松邻。为鬼还应别，平生有善因。俗论鄙迂儒，公胡独受欺。焦桐方入调，夜鹊忽惊枝。心事将谁许，身名负己知。九原如可作，白首誓为期。
王九山挽诗·其一
作者：薛嵎
朝代：宋
体裁：五言律诗

古史无完傅，清风独可模。从谁问出处，举世在泥涂。气直于时忤，身荣与道俱。士林为重惜，挥泪奠生刍。
王九山挽诗·其三
作者：薛嵎
朝代：宋
体裁：五言律诗

俗论鄙迂儒，公胡独受欺。焦桐方入调，夜鹊忽惊枝。心事将谁许，身名负己知。九原如可作，白首誓为期。
王九山挽诗·其二
作者：薛嵎
朝代：宋
体裁：五言律诗

修行过衲子，蔬饭几昏晨。自草休官疏，犹嫌在世身。片云先冢近，寒月万松邻。为鬼还应别，平生有善因。
王九山提刑于子城西旧宅累石作小阜见示五言因次韵奉呈
作者：薛嵎
朝代：宋
体裁：五言律诗

幽怀随所寓，数石几窗前。荆棘傥迷道，山林空浩然。云生宁择地，龙处即为渊。谁谓达观士，终当违市廛。
王九山提刑於子城西舊宅累石作小阜見示五言因次韻奉呈
作者：薛嵎
朝代：宋

幽懷隨所寓，數石几窗前。
荆棘儻迷道，山林空浩然。
雲生寧擇地，龍處即爲淵。
誰謂達觀士，終當違市廛。
王民山惠詩
作者：薛嵎
朝代：宋

民山名字出，朋輩獨推先。
不奉寒暄問，于今四十年。
傳來詩似錦，倏去步如仙。
自古山林士，無營貌亦賢。
王民山惠诗
作者：薛嵎
朝代：宋
体裁：五言律诗

民山名字出，朋辈独推先。不奉寒暄问，于今四十年。传来诗似锦，倏去步如仙。自古山林士，无营貌亦贤。
瓢飲陳子在病後見寄次韻奉答
作者：薛嵎
朝代：宋

聞君卧病長於悒，文會過從迹頓疎。
空對秋風驚節物，無因杯酒具園蔬。
柴荆晝揜聽殘雨，燈火凉生理故書。
一啟來緘拜佳什，清泠如奉笑談餘。
瓢饮陈子在病后见寄次韵奉答
作者：薛嵎
朝代：宋

闻君卧病长于悒，文会过从迹顿疎。
空对秋风惊节物，无因杯酒具园蔬。
柴荆昼揜听残雨，灯火凉生理故书。
一启来缄拜佳什，清泠如奉笑谈余。
瓢饮陈子在病后见寄次韵奉答
作者：薛嵎
朝代：宋

闻君卧病长于悒，文会过从迹顿疏。空对秋风惊节物，无因杯酒具园蔬。柴荆昼掩听残雨，灯火凉生理故书。一启来缄拜佳什，清泠如奉笑谈馀。
电眸相士索诗
作者：薛嵎
朝代：宋
体裁：七言绝句

筑室渔村五六年，湖光山色在吟边。道人不作闲人看，浪说前程博酒钱。
病中感兴
作者：薛嵎
朝代：宋

风霜岁又除，藜杖步徐徐。
儿辈忧无药，床头喜有书。
背因曝日暖，交为诉贫疎。
天定由人事，不如深闭庐。
病中感兴
作者：薛嵎
朝代：宋

风霜岁又除，藜杖步徐徐。儿辈忧无药，床头喜有书。背因曝日暖，交为诉贫疏。天定由人事，不如深闭庐。
病中感興
作者：薛嵎
朝代：宋

風霜歲又除，藜杖步徐徐。
兒輩憂無藥，牀頭喜有書。
背因曝日暖，交爲訴貧疎。
天定由人事，不如深閉廬。
省試舟中
作者：薛嵎
朝代：宋

闕下春光近，囊金又一空。
霜風欺敗絮，星斗隔疎篷。
世道誰能挽，妻孥見未同。
青燈對黄冊，銷盡幾英雄。
省试舟中
作者：薛嵎
朝代：宋

阙下春光近，囊金又一空。
霜风欺败絮，星斗隔疎篷。
世道谁能挽，妻孥见未同。
青灯对黄册，销尽几英雄。
省试舟中
作者：薛嵎
朝代：宋

阙下春光近，囊金又一空。霜风欺败絮，星斗隔疏篷。世道谁能挽，妻孥见未同。青灯对黄册，销尽几英雄。
真隠寺呈延上人
作者：薛嵎
朝代：宋
体裁：五言律诗

塔光圆照室，香炷读经晨。林下有清福，尘中无悟人。岩阴常候雨，松色不知春。青草何年墓，标题界碣新。
真隠寺呈延上人
作者：薛嵎
朝代：宋

塔光圓照室，香炷讀經晨。
林下有清福，塵中無悟人。
巖陰常候雨，松色不知春。
青草何年墓，標題界碣新。
石窗通上人南游并谒刘后村
作者：薛嵎
朝代：宋
体裁：五言律诗

所师郊与岛，知己又应难。羽檄边烽急，风霜岁事残。出家忘路远，度海识天宽。文畅浮屠者，当时亦慕韩。
石窗通上人南遊并謁劉後村
作者：薛嵎
朝代：宋

所師郊與島，知己又應難。
羽檄邊烽急，風霜歲事殘。
出家忘路遠，度海識天寬。
文暢浮屠者，當時亦慕韓。
秋夜宋希仁同吟松風閣有感
作者：薛嵎
朝代：宋

相逢長日坐如癡，瘦得吟肩聳過頤。
天意復生郊島在，人心自逐古今移。
高秋月色行松頂，半夜山中讀楚辭。
此道若無千載後，塵昏何處照妍媸。
秋夜宋希仁同吟松风阁有感
作者：薛嵎
朝代：宋

相逢长日坐如痴，瘦得吟肩耸过颐。天意复生郊岛在，人心自逐古今移。高秋月色行松顶，半夜山中读楚辞。此道若无千载后，尘昏何处照妍媸。
秋夜宋希仁同吟松风阁有感
作者：薛嵎
朝代：宋

相逢长日坐如痴，瘦得吟肩耸过颐。
天意復生郊岛在，人心自逐古今移。
高秋月色行松顶，半夜山中读楚辞。
此道若无千载后，尘昏何处照妍媸。
秋日书怀
作者：薛嵎
朝代：宋
体裁：七言律诗

万事荣枯一聚尘，尘中谁是独醒人。壮无学力吟将退，老入贤关路转贫。昨夜立秋凉到晓，空斋对月静如宾。首阳千载蕨薇绿，唯有夷齐纪逸民。
秋日書懷
作者：薛嵎
朝代：宋

萬事榮枯一聚塵，塵中誰是獨醒人。
壯無學力吟將退，老入賢關路轉貧。
昨夜立秋凉到曉，空齋對月靜如賓。
首陽千載蕨薇綠，唯有夷齊紀逸民。
秋試下有感
作者：薛嵎
朝代：宋

焦桐何處是知音，猶向殘編惜寸陰。
此日便爲終隠計，青山已負十年心。
梅花獨對寒流潔，野鳥高飛古木深。
萬古紅塵徒擾擾，幾人頭上有朝簪。
秋试下有感
作者：薛嵎
朝代：宋

焦桐何处是知音，犹向残编惜寸阴。此日便为终隐计，青山已负十年心。梅花独对寒流洁，野鸟高飞古木深。万古红尘徒扰扰，几人头上有朝簪。
秋试下有感
作者：薛嵎
朝代：宋

焦桐何处是知音，犹向残编惜寸阴。
此日便为终隠计，青山已负十年心。
梅花独对寒流洁，野鸟高飞古木深。
万古红尘徒扰扰，几人头上有朝簪。
素上人圆鉴
作者：薛嵎
朝代：宋

何须百鍊取晶荧，大化非由巧力成。所性本来无阙蚀，认形却恐未分明。寒泉深夜辘轳静，素魄中天世界清。到此万缘皆了了，笑他拂拭堕缠萦。
素上人圆鑑
作者：薛嵎
朝代：宋

何须百炼取晶荧，大化非由巧力成。
所性本来无阙蚀，认形却恐未分明。
寒泉深夜辘轳静，素魄中天世界清。
到此万缘皆了了，笑他拂拭堕缠萦。
素上人圓鑑
作者：薛嵎
朝代：宋

何須百鍊取晶熒，大化非由巧力成。
所性本來無闕蝕，認形却恐未分明。
寒泉深夜轆轤靜，素魄中天世界清。
到此萬緣皆了了，笑他拂拭墮纏縈。
素上人游方
作者：薛嵎
朝代：宋
体裁：五言律诗

山深不可见，一锡又云飞。梵译通方语，林霜点衲衣。神闲生境寂，思苦入吟微。寒月空相照，何人夜扣扉。
素上人遊方
作者：薛嵎
朝代：宋

山深不可見，一錫又雲飛。
梵譯通方語，林霜點衲衣。
神閑生境寂，思苦入吟微。
寒月空相照，何人夜扣扉。
耕乐
作者：薛嵎
朝代：宋
体裁：七言绝句

躬耕乐道真吾事，三聘看来未是荣。时尚可为君更悟，何妨藜藿度残生。
耕樂
作者：薛嵎
朝代：宋

躬耕樂道真吾事，三聘看來未是榮。
時尚可爲君更悟，何妨藜藿度殘生。
育王寺
作者：薛嵎
朝代：宋

寺在众山裏，白云深更深。
不知行乐意，何似坐禅心。
护塔龙常在，倚松僧独吟。
渡江前赐字，珍重到于今。
育王寺
作者：薛嵎
朝代：宋

寺在众山里，白云深更深。不知行乐意，何似坐禅心。护塔龙常在，倚松僧独吟。渡江前赐字，珍重到于今。
育王寺
作者：薛嵎
朝代：宋

寺在衆山裏，白雲深更深。
不知行樂意，何似坐禪心。
護塔龍常在，倚松僧獨吟。
渡江前賜字，珍重到于今。
胡賢良進史
作者：薛嵎
朝代：宋

白首裒遺傳，難甘閟一丘。
表成趨闕拜，路左別家愁。
文字歸中祕，科名異雜流。
當年韓吏部，何自抱深憂。
胡贤良进史
作者：薛嵎
朝代：宋
体裁：五言律诗

白首裒遗传，难甘閟一丘。表成趋阙拜，路左别家愁。文字归中秘，科名异杂流。当年韩吏部，何自抱深忧。
自君之出矣三首
作者：薛嵎
朝代：宋

自君之出矣，泪对花枝洒。风窗挑夜灯，心在无油泻。自君之出矣，荏苒度寒燠。譬彼双鲤鱼，书辞长在腹。自君之出矣，抱此离恨情。春蚕不作丝，缠绵过一生。
自君之出矣三首·其一
作者：薛嵎
朝代：宋
体裁：乐府曲辞

自君之出矣，泪对花枝洒。风窗挑夜灯，心在无油泻。
自君之出矣三首·其一
作者：薛嵎
朝代：宋

自君之出矣，淚對花枝洒。
風窗挑夜燈，心在無油瀉。
自君之出矣三首·其三
作者：薛嵎
朝代：宋
体裁：乐府曲辞

自君之出矣，抱此离恨情。春蚕不作丝，缠绵过一生。
自君之出矣三首·其三
作者：薛嵎
朝代：宋

自君之出矣，抱此離恨情。
春蠶不作絲，纏綿過一生。
自君之出矣三首·其二
作者：薛嵎
朝代：宋
体裁：乐府曲辞

自君之出矣，荏苒度寒燠。譬彼双鲤鱼，书辞长在腹。
自君之出矣三首·其二
作者：薛嵎
朝代：宋

自君之出矣，荏苒度寒燠。
譬彼雙鯉魚，書辭長在腹。
舟泊曹娥祠下
作者：薛嵎
朝代：宋

身沒一朝事，孝名垂至今。
江空夜濤泣，日落霧天陰。
社祭陳簫鼓，蠻歌進寶琛。
予生無愧怍，風浪不驚心。
舟泊曹娥祠下
作者：薛嵎
朝代：宋
体裁：五言律诗

身没一朝事，孝名垂至今。江空夜涛泣，日落雾天阴。社祭陈箫鼓，蛮歌进宝琛。予生无愧怍，风浪不惊心。
茅屋
作者：薛嵎
朝代：宋

茅舍竹椽短，不劳朱垩施。
高无神鬼瞰，贫与子孙宜。
近古意全朴，当风势亦危。
梅花有幽致，一树隔疎篱。
茅屋
作者：薛嵎
朝代：宋

茅舍竹椽短，不劳朱垩施。高无神鬼瞰，贫与子孙宜。近古意全朴，当风势亦危。梅花有幽致，一树隔疏篱。
茅屋
作者：薛嵎
朝代：宋

茅舍竹椽短，不勞朱堊施。
高無神鬼瞰，貧與子孫宜。
近古意全朴，當風勢亦危。
梅花有幽致，一樹隔疎籬。
萬象亭
作者：薛嵎
朝代：宋

年年此地駐吟鞍，十萬人家指掌寬。
天上星辰依舊遠，山中松桂不知寒。
月生滄海一輪靜，雲泊闌干片影殘。
見說亭基從古在，擬將圖志試尋看。
薛野鶴
作者：薛嵎
朝代：宋

瘦形如鶴頭如雪，流浪江湖歲月深。
但是胸中有丘壑，何分城市與山林。
薛野鹤
作者：薛嵎
朝代：宋
体裁：七言绝句

瘦形如鹤头如雪，流浪江湖岁月深。但是胸中有丘壑，何分城市与山林。
謝松岡姪惠詩
作者：薛嵎
朝代：宋

韋布名猶盛，詩書不負人。
每過臨水宅，長想釣魚身。
思苦詩難和，歲寒交始真。
廼翁憐病久，余病復兼貧。
谢松冈侄惠诗
作者：薛嵎
朝代：宋

韦布名犹盛，诗书不负人。每过临水宅，长想钓鱼身。思苦诗难和，岁寒交始真。乃翁怜病久，余病复兼贫。
谢松冈侄惠诗
作者：薛嵎
朝代：宋

韦布名犹盛，诗书不负人。
每过临水宅，长想钓鱼身。
思苦诗难和，岁寒交始真。
乃翁怜病久，余病復兼贫。
賈鹿岩
作者：薛嵎
朝代：宋

不是長江派，因何亦好吟。
從知世味淡，自覺野情深。
科舉無名字，案頭唯古今。
新銘爲讀盡，可惜老山林。
賦中上人頑坐
作者：薛嵎
朝代：宋

嗜吟忘夜凍，立雪此同機。
工苦精靈聚，毫端造化歸。
石牀趺半結，荒徑葉頻飛。
客至應相訝，無心聽扣扉。
賦山雲姪偶耡
作者：薛嵎
朝代：宋

扶犂人所賤，何苦事耕耘。
生意未終息，雨聲曾厭聞。
詩書長在手，畚鍤豈勞君。
祇恐青雲上，能將此志分。
賦王九山滄浪閣
作者：薛嵎
朝代：宋

千年孺子吟，誰會此時心。
方寸有涇渭，煙波無古今。
水禽知雨候，山氣愛秋深。
不盡凭欄意，橈歌歸故林。
賦陳子在瓢飲
作者：薛嵎
朝代：宋

羨爾甘貧居陋巷，遥知清德繼前脩。
平時所樂從中得，外物雖微不過求。
自枕曲肱安澹泊，閑挑拄杖亦風流。
百千年內誰相望，寂寞箕山一許由。
贈漁者
作者：薛嵎
朝代：宋

幾度看山愧白鷗，身名心事兩悠悠。
何如醉醒寒江上，風捲蘆花雪滿頭。
贾鹿岩
作者：薛嵎
朝代：宋
体裁：五言律诗

不是长江派，因何亦好吟。从知世味淡，自觉野情深。科举无名字，案头唯古今。新铭为读尽，可惜老山林。
赋中上人顽坐
作者：薛嵎
朝代：宋
体裁：五言律诗

嗜吟忘夜冻，立雪此同机。工苦精灵聚，毫端造化归。石床趺半结，荒径叶频飞。客至应相讶，无心听扣扉。
赋山云侄偶锄
作者：薛嵎
朝代：宋

扶犁人所贱，何苦事耕耘。生意未终息，雨声曾厌闻。诗书长在手，畚锸岂劳君。祇恐青云上，能将此志分。
赋山云侄偶锄
作者：薛嵎
朝代：宋

扶犂人所贱，何苦事耕耘。
生意未终息，雨声曾厌闻。
诗书长在手，畚锸岂劳君。
祇恐青云上，能将此志分。
赋王九山沧浪阁
作者：薛嵎
朝代：宋
体裁：五言律诗

千年孺子吟，谁会此时心。方寸有泾渭，烟波无古今。水禽知雨候，山气爱秋深。不尽凭栏意，桡歌归故林。
赋陈子在瓢饮
作者：薛嵎
朝代：宋

羡尔甘贫居陋巷，遥知清德继前修。
平时所乐从中得，外物虽微不过求。
自枕曲肱安澹泊，闲挑拄杖亦风流。
百千年内谁相望，寂寞箕山一许由。
赋陈子在瓢饮
作者：薛嵎
朝代：宋

羡尔甘贫居陋巷，遥知清德继前脩。平时所乐从中得，外物虽微不过求。自枕曲肱安澹泊，闲挑拄杖亦风流。百千年内谁相望，寂寞箕山一许由。
赠渔者
作者：薛嵎
朝代：宋
体裁：七言绝句

几度看山愧白鸥，身名心事两悠悠。何如醉醒寒江上，风捲芦花雪满头。
赵东阁倅越
作者：薛嵎
朝代：宋
体裁：七言律诗

百指忍贫需远次，壮心销尽鬓丝知。身如韦素居常泰，官被声名折得迟。束檐喜闻千里戍，出山唯有十年诗。兰亭风月应须记，人物依稀似晋时。
赵东阁奏院去国
作者：薛嵎
朝代：宋
体裁：五言律诗

帆远浙江风，莼鲈趣一同。无人持国是，举世咎诗穷。身退山林重，心怡学问充。冥鸿离罾缴，瞬息九霄空。
越僧一书记索赋二绝·月泉
作者：薛嵎
朝代：宋
体裁：七言绝句

月色泉声境自真，有身终不惹埃尘。山中受用祇如此，住者知为澹泊人。
越僧一书记索赋二绝·松风阁
作者：薛嵎
朝代：宋
体裁：七言绝句

何处笙箫起半空，满山斜日动蛟龙。老僧无语凭栏久，过尽白云千万重。
越僧一书记索赋二绝·松风阁
作者：薛嵎
朝代：宋

何处笙箫起半空，满山斜日动蛟龙。老僧无语凭栏久，过尽白云千万重。月色泉声境自真，有身终不惹埃尘。山中受用祇如此，住者知为澹泊人。
越僧一書記索賦二絕·月泉
作者：薛嵎
朝代：宋

月色泉聲境自真，有身終不惹埃塵。
山中受用祇如此，住者知爲澹泊人。
越僧一書記索賦二絕·松風閣
作者：薛嵎
朝代：宋

何處笙簫起半空，滿山斜日動蛟龍。
老僧無語凭欄久，過盡白雲千萬重。
趙東閣倅越
作者：薛嵎
朝代：宋

百指忍貧需遠次，壯心銷盡鬢絲知。
身如韋素居常泰，官被聲名折得遲。
束檐喜聞千里戍，出山唯有十年詩。
蘭亭風月應須記，人物依稀似晉時。
趙東閣奏院去國
作者：薛嵎
朝代：宋

帆遠浙江風，蓴鱸趣一同。
無人持國是，舉世咎詩窮。
身退山林重，心怡學問充。
冥鴻離罾繳，瞬息九霄空。
过村翁家
作者：薛嵎
朝代：宋

白发茅茨下，耰锄力未衰。儿孙收滞穗，鸡犬入寒篱。俗朴人家善，山深井税迟。能言耆旧事，相问坐移时。
过村翁家
作者：薛嵎
朝代：宋

白髮茅茨下，耰鉏力未衰。
儿孙收滞穗，鸡犬入寒篱。
俗朴人家善，山深井税迟。
能言耆旧事，相问坐移时。
近买山范湾自营藏地与亡弟草塘君及外家墓茔悉可跂望感事述情继有是作
作者：薛嵎
朝代：宋

因缘还是范湾边，乾巽峰高四应全。千古青山逢具眼，数茎秋鬓近衰年。倒骑黄犊循来路，贪看行龙下远田。惭愧邻翁为指说，传闻此地产英贤。外家后事凄凉甚，老妇思亲哭最哀。今日青山留我在，他年寒食望甥来。极知造物成吾志，可但精灵慰夜台。惆怅昔时原上路，独馀宿草见春回。草塘相望隔重云，愧我为兄蚤哭君。少日对吟听夜雨，老来无计抚孤坟。泉台冥漠唯增感，人事安排已十分。莫待他年推吉应，如今友爱最先闻。敢慕昔贤居旷达，分甘吟骨寄山阿。刘伶常备随身锸，陶令曾为自挽歌。未必浮生于此悟，算来忙处为人多。北邙原上堪回首，莫枉心情用太过。十万买山浑可事，放教身死骨犹香。不知筋力何年尽，看到杉松几尺长。管郭岂能谋富贵，诗书元自著兴亡。采薇歌在无人识，千载清风独首阳。分明来日已无几，还似参禅未透时。吟骨纵清难免死，黄菁多啖亦充饥。题诗遣得山精去，近俗偏将古墓夷。合眼便为泉下鬼，此身康济莫宜迟。大有公卿弗似吾，一枝藤上挂葫芦。旋疏苔石通崖溜，自祝山神保鹤雏。休羡铭旌题极品，试将槐树植三株。依然此事凭阴德，从古幽明理不殊。赢得青山终老看，闲身受用不须多。风霜落木时将暮，功业无心镜懒磨。道士共联石鼎句，村童能和草庵歌。盖棺一事安排了，肯信光阴去似梭。山中百事且休闻，也莫参禅莫鍊神。缠树古藤无了日，随风乱叶岂由身。闲来景物吟方到，静处工夫识始真。想得大槐宫里梦，日高犹有未醒人。依然且作住庵看，茆屋三间办不难。户外莫容千驷马，客床唯置两蒲团。深林藏虎风长怒，短木支门睡自安。西北干戈犹未已，偶逢乐土度衰残。
近买山范湾自营藏地与亡弟草塘君及外家墓茔悉可跂望感事述情继有是作·其一
作者：薛嵎
朝代：宋

因缘还是范湾边，乾巽峰高四应全。千古青山逢具眼，数茎秋鬓近衰年。倒骑黄犊循来路，贪看行龙下远田。惭愧邻翁为指说，传闻此地产英贤。
近买山范湾自营藏地与亡弟草塘君及外家墓茔悉可跂望感事述情继有是作·其一
作者：薛嵎
朝代：宋

因缘还是范湾边，干巽峰高四应全。
千古青山逢具眼，数茎秋鬓近衰年。
倒骑黄犊循来路，贪看行龙下远田。
惭愧邻翁为指说，传闻此地产英贤。
近买山范湾自营藏地与亡弟草塘君及外家墓茔悉可跂望感事述情继有是作·其七
作者：薛嵎
朝代：宋
体裁：七言律诗

大有公卿弗似吾，一枝藤上挂葫芦。旋疏苔石通崖溜，自祝山神保鹤雏。休羡铭旌题极品，试将槐树植三株。依然此事凭阴德，从古幽明理不殊。
近买山范湾自营藏地与亡弟草塘君及外家墓茔悉可跂望感事述情继有是作·其三
作者：薛嵎
朝代：宋
体裁：七言律诗

草塘相望隔重云，愧我为兄蚤哭君。少日对吟听夜雨，老来无计抚孤坟。泉台冥漠唯增感，人事安排已十分。莫待他年推吉应，如今友爱最先闻。
近买山范湾自营藏地与亡弟草塘君及外家墓茔悉可跂望感事述情继有是作·其九
作者：薛嵎
朝代：宋

山中百事且休闻，也莫参禅莫炼神。
缠树古藤无了日，随风乱叶岂由身。
闲来景物吟方到，静处工夫识始真。
想得大槐宫裏梦，日高犹有未醒人。
近买山范湾自营藏地与亡弟草塘君及外家墓茔悉可跂望感事述情继有是作·其九
作者：薛嵎
朝代：宋

山中百事且休闻，也莫参禅莫鍊神。缠树古藤无了日，随风乱叶岂由身。闲来景物吟方到，静处工夫识始真。想得大槐宫里梦，日高犹有未醒人。
近买山范湾自营藏地与亡弟草塘君及外家墓茔悉可跂望感事述情继有是作·其二
作者：薛嵎
朝代：宋

外家后事凄凉甚，老妇思亲哭最哀。
今日青山留我在，他年寒食望甥来。
极知造物成吾志，可但精灵慰夜台。
惆怅昔时原上路，独余宿草见春回。
近买山范湾自营藏地与亡弟草塘君及外家墓茔悉可跂望感事述情继有是作·其二
作者：薛嵎
朝代：宋

外家后事凄凉甚，老妇思亲哭最哀。今日青山留我在，他年寒食望甥来。极知造物成吾志，可但精灵慰夜台。惆怅昔时原上路，独馀宿草见春回。
近买山范湾自营藏地与亡弟草塘君及外家墓茔悉可跂望感事述情继有是作·其五
作者：薛嵎
朝代：宋

十万买山浑可事，放教身死骨犹香。
不知筋力何年尽，看到杉松几尺长。
管郭岂能谋富贵，诗书元自着兴亡。
采薇歌在无人识，千载清风独首阳。
近买山范湾自营藏地与亡弟草塘君及外家墓茔悉可跂望感事述情继有是作·其五
作者：薛嵎
朝代：宋

十万买山浑可事，放教身死骨犹香。不知筋力何年尽，看到杉松几尺长。管郭岂能谋富贵，诗书元自著兴亡。采薇歌在无人识，千载清风独首阳。
近买山范湾自营藏地与亡弟草塘君及外家墓茔悉可跂望感事述情继有是作·其八
作者：薛嵎
朝代：宋
体裁：七言律诗

赢得青山终老看，闲身受用不须多。风霜落木时将暮，功业无心镜懒磨。道士共联石鼎句，村童能和草庵歌。盖棺一事安排了，肯信光阴去似梭。
近买山范湾自营藏地与亡弟草塘君及外家墓茔悉可跂望感事述情继有是作·其六
作者：薛嵎
朝代：宋
体裁：七言律诗

分明来日已无几，还似参禅未透时。吟骨纵清难免死，黄菁多啖亦充饥。题诗遣得山精去，近俗偏将古墓夷。合眼便为泉下鬼，此身康济莫宜迟。
近买山范湾自营藏地与亡弟草塘君及外家墓茔悉可跂望感事述情继有是作·其十
作者：薛嵎
朝代：宋
体裁：七言律诗

依然且作住庵看，茆屋三间办不难。户外莫容千驷马，客床唯置两蒲团。深林藏虎风长怒，短木支门睡自安。西北干戈犹未已，偶逢乐土度衰残。
近买山范湾自营藏地与亡弟草塘君及外家墓茔悉可跂望感事述情继有是作·其四
作者：薛嵎
朝代：宋
体裁：七言律诗

敢慕昔贤居旷达，分甘吟骨寄山阿。刘伶常备随身锸，陶令曾为自挽歌。未必浮生于此悟，算来忙处为人多。北邙原上堪回首，莫枉心情用太过。
近買山范灣自營藏地與亡弟草塘君及外家墓塋悉可跂望感事述情繼有是作·其一
作者：薛嵎
朝代：宋

因緣還是范灣邊，乾巽峰高四應全。
千古青山逢具眼，數莖秋鬢近衰年。
倒騎黄犢循來路，貪看行龍下遠田。
慙愧鄰翁爲指說，傳聞此地産英賢。
近買山范灣自營藏地與亡弟草塘君及外家墓塋悉可跂望感事述情繼有是作·其一〇
作者：薛嵎
朝代：宋

依然且作住菴看，茆屋三間辦不難。
戶外莫容千駟馬，客床唯置兩蒲團。
深林藏虎風長怒，短木支門睡自安。
西北干戈猶未已，偶逢樂土度衰殘。
近買山范灣自營藏地與亡弟草塘君及外家墓塋悉可跂望感事述情繼有是作·其七
作者：薛嵎
朝代：宋

大有公卿弗似吾，一枝藤上掛葫蘆。
旋疏苔石通崖溜，自祝山神保鶴雛。
休羨銘旌題極品，試將槐樹植三株。
依然此事憑陰德，從古幽明理不殊。
近買山范灣自營藏地與亡弟草塘君及外家墓塋悉可跂望感事述情繼有是作·其三
作者：薛嵎
朝代：宋

草塘相望隔重雲，愧我爲兄蚤哭君。
少日對吟聽夜雨，老來無計撫孤墳。
泉臺冥漠唯增感，人事安排已十分。
莫待他年推吉應，如今友愛最先聞。
近買山范灣自營藏地與亡弟草塘君及外家墓塋悉可跂望感事述情繼有是作·其九
作者：薛嵎
朝代：宋

山中百事且休聞，也莫參禪莫鍊神。
纏樹古藤無了日，隨風亂葉豈由身。
閑來景物吟方到，靜處工夫識始真。
想得大槐宮裏夢，日高猶有未醒人。
近買山范灣自營藏地與亡弟草塘君及外家墓塋悉可跂望感事述情繼有是作·其二
作者：薛嵎
朝代：宋

外家後事凄凉甚，老婦思親哭最哀。
今日青山留我在，他年寒食望甥來。
極知造物成吾志，可但精靈慰夜臺。
惆悵昔時原上路，獨餘宿草見春回。
近買山范灣自營藏地與亡弟草塘君及外家墓塋悉可跂望感事述情繼有是作·其五
作者：薛嵎
朝代：宋

十萬買山渾可事，放教身死骨猶香。
不知筋力何年盡，看到杉松幾尺長。
管郭豈能謀富貴，詩書元自著興亡。
采薇歌在無人識，千載清風獨首陽。
近買山范灣自營藏地與亡弟草塘君及外家墓塋悉可跂望感事述情繼有是作·其八
作者：薛嵎
朝代：宋

贏得青山終老看，閑身受用不須多。
風霜落木時將暮，功業無心鏡懶磨。
道士共聯石鼎句，村童能和草庵歌。
蓋棺一事安排了，肯信光陰去似梭。
近買山范灣自營藏地與亡弟草塘君及外家墓塋悉可跂望感事述情繼有是作·其六
作者：薛嵎
朝代：宋

分明來日已無幾，還似參禪未透時。
吟骨縱清難免死，黄菁多啖亦充饑。
題詩遣得山精去，近俗偏將古墓夷。
合眼便爲泉下鬼，此身康濟莫宜遲。
近買山范灣自營藏地與亡弟草塘君及外家墓塋悉可跂望感事述情繼有是作·其四
作者：薛嵎
朝代：宋

敢慕昔賢居曠達，分甘吟骨寄山阿。
劉伶常備隨身鍤，陶令曾爲自挽歌。
未必浮生於此悟，算來忙處爲人多。
北邙原上堪回首，莫枉心情用太過。
还寓乐侄诗卷
作者：薛嵎
朝代：宋
体裁：五言律诗

吾诗吟未了，今尔亦工吟。笔下心思苦，书中理趣深。青灯宜远到，白日易西沈。多谢怜衰疾，连朝独见临。
还甘泉沈氏诗卷
作者：薛嵎
朝代：宋
体裁：五言律诗

之人吾畏友，相望水东西。笔下山林趣，诗中五十题。读书长闭户，自奉只羹藜。名字他年出，双松应共齐。
追惜永嘉前政知县赵大猷时景定改元
作者：薛嵎
朝代：宋

兴言民父恩犹在，何故年来尽不如。
清节苦于为士日，归装轻似到官初。
月明往事寻思遍，灯下怀人音问疎。
矫首天朝除目到，放教田里得安居。
追惜永嘉前政知县赵大猷时景定改元
作者：薛嵎
朝代：宋

兴言民父恩犹在，何故年来尽不如。清节苦于为士日，归装轻似到官初。月明往事寻思遍，灯下怀人音问疏。矫首天朝除目到，放教田里得安居。
追惜永嘉前政知縣趙大猷時景定改元
作者：薛嵎
朝代：宋

興言民父恩猶在，何故年來盡不如。
清節苦於爲士日，歸裝輕似到官初。
月明往事尋思遍，燈下懷人音問疎。
矯首天朝除目到，放教田里得安居。
送僧自然过许峰
作者：薛嵎
朝代：宋
体裁：五言律诗

知心逢岂易，语别喜从容。因得静中趣，又寻云外峰。吟篇题在竹，拄杖曲如松。后会期难定，来书勿厌重。
送僧自然過許峰
作者：薛嵎
朝代：宋

知心逢豈易，語別喜從容。
因得靜中趣，又尋雲外峰。
吟篇題在竹，拄杖曲如松。
後會期難定，來書勿厭重。
送刘荆山
作者：薛嵎
朝代：宋
体裁：五言律诗

束书入京阙，忧国最情深。天意有兴废，人才无古今。布衣万言疏，孤剑一生心。直道嗟难遇，贾生终陆沉。
送劉荆山
作者：薛嵎
朝代：宋

束書入京闕，憂國最情深。
天意有興廢，人才無古今。
布衣萬言疏，孤劍一生心。
直道嗟難遇，賈生終陸沉。
送友人之括苍
作者：薛嵎
朝代：宋

石门当半道，想见泊舟时。伴鹤立终日，就岩题几诗。近山秋易老，问隐地偏宜。我亦江湖去，心期尔得知。
送友人之括苍
作者：薛嵎
朝代：宋

石门当半道，想见泊舟时。
伴鹤立终日，就岩题几诗。
近山秋易老，问隠地偏宜。
我亦江湖去，心期尔得知。
送友人之括蒼
作者：薛嵎
朝代：宋

石門當半道，想見泊舟時。
伴鶴立終日，就巖題幾詩。
近山秋易老，問隠地偏宜。
我亦江湖去，心期爾得知。
送宋飲冰過四明郡齋·其一
作者：薛嵎
朝代：宋

元戎招士重親臨，喜遂詩書萬里心。
乍免客愁供帳具，暫停遊事戟門深。
秋空矯首瞻魁彩，夜燭憑花聽雁音。
從此文名滄海闊，好風三日到雞林。
送宋飲冰過四明郡齋·其二
作者：薛嵎
朝代：宋

憶昔曾登太白巔，閑雲留我石床眠。
集詩刪失題猶記，人事乖違歲屢遷。
極羨故交遊汗漫，不禁離思對嬋娟。
山中乏致兼金餽，形迹相忘二十年。
送宋饮冰过四明郡斋
作者：薛嵎
朝代：宋

元戎招士重亲临，喜遂诗书万里心。乍免客愁供帐具，暂停游事戟门深。秋空矫首瞻魁彩，夜烛凭花听雁音。从此文名沧海阔，好风三日到鸡林。忆昔曾登太白巅，闲云留我石床眠。集诗删失题犹记，人事乖违岁屡迁。极羡故交游汗漫，不禁离思对婵娟。山中乏致兼金馈，形迹相忘二十年。
送宋饮冰过四明郡斋·其一
作者：薛嵎
朝代：宋
体裁：七言律诗

元戎招士重亲临，喜遂诗书万里心。乍免客愁供帐具，暂停游事戟门深。秋空矫首瞻魁彩，夜烛凭花听雁音。从此文名沧海阔，好风三日到鸡林。
送宋饮冰过四明郡斋·其二
作者：薛嵎
朝代：宋
体裁：七言律诗

忆昔曾登太白巅，闲云留我石床眠。集诗删失题犹记，人事乖违岁屡迁。极羡故交游汗漫，不禁离思对婵娟。山中乏致兼金馈，形迹相忘二十年。
送廉村宗人薛庭芝薛如晦还里
作者：薛嵎
朝代：宋

老我儒冠误，怜君亦固穷。山川居壤异，友爱所天同。江渡乘潮阔，霜林逐晓空。永怀楸垄敬，淹泊志难通。
送廉村宗人薛庭芝薛如晦还里
作者：薛嵎
朝代：宋

老我儒冠误，怜君亦固穷。
山川居壤异，友爱所天同。
江渡乘潮阔，霜林逐晓空。
永怀楸壠敬，淹泊志难通。
送廉村宗人薛庭芝薛如晦還里
作者：薛嵎
朝代：宋

老我儒冠誤，憐君亦固窮。
山川居壤異，友愛所天同。
江渡乘潮闊，霜林逐曉空。
永懷楸壠敬，淹泊志難通。
送松風僧淵中二公遊方
作者：薛嵎
朝代：宋

無累雲相似，悠悠天地間。
新秋生遠思，此去未應還。
撼錫驚棲鶴，聽松思故山。
吟詩與說法，同是一機關。
送松风僧渊中二公游方
作者：薛嵎
朝代：宋
体裁：五言律诗

无累云相似，悠悠天地间。新秋生远思，此去未应还。撼锡惊栖鹤，听松思故山。吟诗与说法，同是一机关。
送潘道士
作者：薛嵎
朝代：宋

春渚微茫碧草连，千花飞尽柳飞绵。孤云野鹤生遥思，明月清风共一船。破褐还寻栖隐地，空囊唯乞送行篇。先生自有修真诀，不倚丹砂驻少年。
送潘道士
作者：薛嵎
朝代：宋

春渚微茫碧草连，千花飞尽柳飞绵。
孤云野鹤生遥思，明月清风共一船。
破褐还寻栖隠地，空囊唯乞送行篇。
先生自有修真诀，不倚丹砂驻少年。
送潘道士
作者：薛嵎
朝代：宋

春渚微茫碧草連，千花飛盡柳飛綿。
孤雲野鶴生遥思，明月清風共一船。
破褐還尋棲隠地，空囊唯乞送行篇。
先生自有修真訣，不倚丹砂駐少年。
送蓑衣与陈子渊漫成口号
作者：薛嵎
朝代：宋
体裁：七言绝句

莎草为衣叶叶新，已知难上贵官身。野人相赠无他意，从使心亲迹更亲。
送蓑衣與陳子淵漫成口號
作者：薛嵎
朝代：宋

莎草爲衣葉葉新，已知難上貴官身。
野人相贈無他意，從使心親迹更親。
逢旧友生
作者：薛嵎
朝代：宋

交游半零落，身在复长贫。对语寒灯尽，相看白发新。兵兴无乐土，市近少闲人。遥忆桃源路，鸟啼花自春。
逢旧友生
作者：薛嵎
朝代：宋

交游半零落，身在復长贫。
对语寒灯尽，相看白髮新。
兵兴无乐土，市近少闲人。
遥忆桃源路，鸟啼花自春。
逢舊友生
作者：薛嵎
朝代：宋

交遊半零落，身在復長貧。
對語寒燈盡，相看白髮新。
兵興無樂土，市近少閑人。
遥憶桃源路，鳥啼花自春。
過村翁家
作者：薛嵎
朝代：宋

白髮茅茨下，耰鉏力未衰。
兒孫收滯穗，雞犬入寒籬。
俗朴人家善，山深井稅遲。
能言耆舊事，相問坐移時。
還寓樂姪詩卷
作者：薛嵎
朝代：宋

吾詩吟未了，今爾亦工吟。
筆下心思苦，書中理趣深。
青燈宜遠到，白日易西沈。
多謝憐衰疾，連朝獨見臨。
還甘泉沈氏詩卷
作者：薛嵎
朝代：宋

之人吾畏友，相望水東西。
筆下山林趣，詩中五十題。
讀書長閉戶，自奉只羹藜。
名字他年出，雙松應共齊。
邵氏悅心堂
作者：薛嵎
朝代：宋

擾擾利名役，鬢髭霜雪侵。
要知充此性，即是悅吾心。
有道境常裕，無營味最深。
紛華安肯羨，出見更酣沈。
邵氏悦心堂
作者：薛嵎
朝代：宋
体裁：五言律诗

扰扰利名役，鬓髭霜雪侵。要知充此性，即是悦吾心。有道境常裕，无营味最深。纷华安肯羡，出见更酣沈。
郊外隐居
作者：薛嵎
朝代：宋

自是山林士，非因失志馀。儿童知稼穑，猿鹤近诗书。曙色浮沧海，春风满太虚。固穷须学力，不敢废经锄。
郊外隠居
作者：薛嵎
朝代：宋

自是山林士，非因失志余。
儿童知稼穑，猿鹤近诗书。
曙色浮沧海，春风满太虚。
固穷须学力，不敢废经锄。
郊外隠居
作者：薛嵎
朝代：宋

自是山林士，非因失志餘。
兒童知稼穡，猿鶴近詩書。
曙色浮滄海，春風滿太虛。
固窮須學力，不敢廢經鋤。
郑氏时斋
作者：薛嵎
朝代：宋

力学竞分阴，俄惊岁月深。
岂为科举地，自遂读书心。
名教有余乐，尘埃不可寻。
肯同碌碌者，白首尚籯金。
郑氏时斋
作者：薛嵎
朝代：宋

力学竞分阴，俄惊岁月深。岂为科举地，自遂读书心。名教有馀乐，尘埃不可寻。肯同碌碌者，白首尚籯金。
郭氏抗云楼
作者：薛嵎
朝代：宋

宴坐群峰表，太空无一尘。
青山独往意，白首自由身。
放鹤重霄阔，凭栏万木春。
纷纷荆棘裏，跬步亦逡巡。
郭氏抗云楼
作者：薛嵎
朝代：宋

宴坐群峰表，太空无一尘。青山独往意，白首自由身。放鹤重霄阔，凭栏万木春。纷纷荆棘里，跬步亦逡巡。
郭氏抗雲樓
作者：薛嵎
朝代：宋

宴坐群峰表，太空無一塵。
青山獨往意，白首自由身。
放鶴重霄闊，凭欄萬木春。
紛紛荆棘裏，跬步亦逡巡。
郭氏遗经堂
作者：薛嵎
朝代：宋
体裁：五言律诗

校雠存手泽，肯构烱前光。际此圣明代，应无屋壁藏。半窗分雪影，群蠹避芸香。静想趋庭意，居然师友旁。
郭氏遺經堂
作者：薛嵎
朝代：宋

校讎存手澤，肯構烱前光。
際此聖明代，應無屋壁藏。
半窗分雪影，群蠹避芸香。
靜想趨庭意，居然師友旁。
鄭氏時齋
作者：薛嵎
朝代：宋

力學競分陰，俄驚歲月深。
豈爲科舉地，自遂讀書心。
名教有餘樂，塵埃不可尋。
肯同碌碌者，白首尚籯金。
重游雁山分得六题 其一 荡顶
作者：薛嵎
朝代：宋

高平馀十里，湖湗落中间。此地可耕凿，长年迷草菅。一庵犹有路，四望忽无山。道者了经课，慰余登陟艰。
重游雁山分得六题 其四 水帘谷
作者：薛嵎
朝代：宋

石壁斧修痕，风泉断续闻。琉璃光闪日，空洞湿飞云。妙出神功造，源从湫底分。谁能为钩起，深处谒龙君。
重游雁山分得六题·五老峰
作者：薛嵎
朝代：宋
体裁：五言律诗

岩前看不足，化此石为身。忆昔白头者，于中第几人。相逢应失笑，久立岂迷津。勿厌薜萝密，痴容免俗嗔。
重游雁山分得六题·天聪洞
作者：薛嵎
朝代：宋
体裁：五言律诗

天听本非耳，形容独费吟。岂伊穿凿力，能探杳冥心。混沌开中窍，空虚纳众音。下临千仞险，当暑骨毛森。
重游雁山分得六题·水帘谷
作者：薛嵎
朝代：宋

石壁斧修痕，风泉断续闻。
琉璃光闪日，空洞湿飞云。
妙出神功造，源从湫底分。
谁能为鈎起，深处谒龙君。